title: Dantian

text: Dantian (丹田 pinyin: dāntián; Wade-Giles: tant'ien; japani: tanden; korea: 단전 danjeon; thai: dantian ตันเถียน; kirjaimellisesti "sinooperipelto", myös "eliksiiripelto") on kiinalaisen fysiologian mukaan kolme sormenleveyttä navan alapuolella, kahden sormenleveyden syvyydessä sijaitseva alue, jota pidetään ihmisen fyysisenä painovoimakeskuksena.


title: Dantian

text: Sana "dan" merkitsee sinooperia, josta valmistetaan elohopeaa. Kiinalaisessa alkemiassa sinooperia ja siitä valmistettua elohopeaa käytettiin alkemistisen kullan sekä kuolemattomuuspillerien valmistamiseen. Kun kullanvalmistus alettiin käsittää ihmisen oman energian jalostamisena kuolemattomuuden saavuttamiseksi, sinooperi tuli symbolisoimaan elämäneliksiiriä. Tämän takia "dan" voidaan kääntää myös eliksiiriksi.


title: Dantian

text: Dantian on keskeinen käsite sekä fyysisissä että meditatiivisissa harjoituksissa.


title: Dantian

text: Fyysisissä harjoituksissa kuten qigong ja kamppailulajit, harjoittajan pitää kerätä energiansa (qi) dantianiin sekä suorittaa liikkeet pitäen sitä liikeratojen keskipisteenä, josta energia johdetaan liikkeen välityksellä eri ruumiinosiin tai vastustajaan.


title: Dantian

text: Taolaisissa ja buddhalaisissa meditatiivisissa harjoituksissa sekä hengitysharjoituksissa kuten neidan (kiinalainen alkemia), neigong ja daoyin, qitä kierrätetään dantianista tiettyjä reittejä pitkin ympäri kehoa ja palautetaan sitten takaisin dantianiin varastoon. Dantianiin keskittyminen auttaa ajatusten ja tunteiden hallinnassa. Lopulta voidaan saavuttaa samadhi.


title: Dantian

text: Myöhemmässä historian vaiheessa joidenkin oppien puitteissa alettiin puhua kolmesta dantianista: ala-, keski- ja ylädantian. Kolme dantiania ovat kolmen aarteen, jingin, qin ja shenin keskuksia.


title: Dantian

text:
Aladantian on varsinainen dantian navan alapuolella. Sitä kutsutaan myös kultaiseksi uuniksi. Se on fyysisen voiman keskus ja liittyy jingiin ja munuaisiin.
Keskidantian on qin keskus. Sen sijainnista on kaksi eriävää mielipidettä. Toisen mukaan se sijaitsee sydämen seudulla ja liittyy kateenkorvaan. Toisen näkemyksen mukaan se sijaitsee sisuspunoksessa (solar plexus).
Ylädantian löytyy aivoista kulmakarvojen välin takaa. Se vastaa kolmatta silmää ja aivolisäkettä. Se on shenin, mielen ja hengen keskus.


title: Dantian

text: Dantianeja käytetään energian varastointiin, luovuttamiseen, muuntamiseen ja energiavirtojen yhdistämiseen.


title: Dantian

text: Japanilaisista opeista puhuttaessa alatanden sekoitetaan usein "haraan", joka todellisuudessa tarkoittaa vatsaa. Mestaruutta kalligrafiassa, miekkailussa, teeseremoniassa, kamppailulajeissa ja muissa perinteisissä opeissa kutsutaan japanilaisittain "haran kautta toimimiseksi".


title: Puolikielisyys

text: Puolikielisyydellä tarkoitetaan kaksikielisyyttä, jossa äidinkielen taito kelpaa vain arkisiin kodin kielenkäyttötilanteisiin ja maan virallisen kielen taito on puutteellinen. Puolikielisyys johtuu äidinkielen osalta kieltä puhuvan yhteisön heikkoudesta ja virallisen kielen osalta lapsen syrjäytymisestä. Puolikieliselle on ominaista kielten sekoittaminen samaan virkkeeseen, koska osa keskeisestä sanastosta on opittu osin sattumanvaraisesti vain yhdellä, mutta ei toisella kielellä. Ilmiö oli yleinen Ruotsin Lapissa, kun lapsia kiellettiin puhumasta koulussa äidinkieltään eivätkä olosuhteet olleet suotuisat myöskään ruotsin kielen oppimiselle.


title: Puolikielisyys

text: Termin puolikielinen teki tutuksi saamentutkija Nils Erik Hansegård.


title: Mathias Kolström

text: Mathias Kolström () oli Muonion kappelisaarnaaja ja myöhemmin Muonion ensimmäinen kirkkoherra (1812–1829), joka on tullut monien ulkomaisten matkakirjojen kuvaamaksi. Suomen kirkkohistoriassa häntä on käytetty esimerkkinä pappisköyhälistöstä.


title: Mathias Kolström

text: Kolström oli kotoisin Torniosta, jossa hänen isänsä toimi seppänä. Suku oli alkuaan lähtöisin Kolarista. Kolström kävi lukion Härnösandissa ja opiskeli Uppsalan yliopistossa. Papiksi hänet vihittiin 1788. Kun Suomi liitettiin Venäjään, Muonionniskasta tehtiin keisarillinen pastoraatti ja Kolströmistä sen ensimmäinen kirkkoherra. Muonion kirkko rakennettiin hänen aikanaan. Kolström harrasti myös luonnontiedettä ja hyönteisten keräämistä. Kokoelmansa hän lahjoitti myöhemmin osaksi Fauna-seuran kokoelmia. Keväällä 1827 hän vihki Lars Levi Laestadiuksen avioliittoon Enontekiön kirkossa.


title: Mathias Kolström

text: Kolström oli naimisissa Brita Elisabeth Wahlbomin (1764–1844), Arbogasta kotoisin olevan räätälimestarin tyttären kanssa. Orléansin herttua Ludvig Filipin viivyttyä pappilassa salanimellä Kolströmin vaimon sisar Beata-Kaisa synnytti aviottoman lapsen, jota on pidetty Ludvig Filipin, myöhemmän Ranskan kuninkaan poikana. Kolströmiä kuvailevat yksityiskohtaisesti monet ulkomaiset aikalaismatkailijat, kuten italialainen Giuseppe Acerbi, ruotsalainen eversti Anders Fredrik Skjöldebrand, englantilainen Edward Daniel Clarke, Erik Forsström, ruotsalainen Johan Wilhelm Zetterstedt ym. Perimätietoa Kolströmistä on tallettanut myös Samuli Paulaharju.


title: Mathias Kolström

text: Kolströmin jälkeläiset ovat vaikuttaneet pappeina Torniojokilaaksossa ja Lapissa. Osa jälkeläisistä on suomentanut sukunimen muotoihin Kolamo, Hiilivirta ja Viherkenttä.


title: Billy Bishop

text: William Avery ”Billy” Bishop (8. helmikuuta 1894 – 11. syyskuuta 1956) oli kanadalainen ensimmäisen maailmansodan aikainen lentäjä-ässä, jolla oli virallisesti 72 pudotusta. Se tekee hänestä parhaan kanadalaisen ässän, ja joidenkin lähteiden mukaan myös Yhdistyneen kuningaskunnan parhaan. Hän yleni myöhemmin ilmavoimien kenraaliksi ("Air Marshal").


title: Billy Bishop

text: Bishop syntyi Owen Soundissa, Ontariossa. Hän oli toinen kolmesta pojasta, jotka syntyivät William A. ja Margaret Bishopille. Hänen isänsä, Torontossa Osgoode Hallin lakikoulusta valmistunut lakimies, oli Grey Countyn maistraatti. Bishop oli Owen Soundin kollegion oppilas, jossa hän sai taistelijan maineen, puolustaen itseään ja muita helposti kiusaajilta. Hän vältti joukkueurheilua, suosien yksinäisiä harrastuksia, kuten uintia, ratsastusta ja ampumista. Bishop menestyi huonommin koulussa; hän hylkäisi minkä tahansa aineen, jota hän ei helposti hallitsisi, ja oli usein poissaoleva luokassa. 15-vuotiaana Bishop sai ensimmäisen kokemuksensa ilmailusta: hän rakensi kartongista, puulaatikoista ja nyöristä lentokoneen ja ”lensi” alas kolmikerroksisen kotitalonsa katolta. Hänet kaivoi ulos romusta hänen sisarensa; Bishop ei kuitenkaan saanut vammoja. Vuonna 1911 17-vuotiaana Bishop meni Kanadan sotilaskouluun Kingstoniin, Ontarioon, mistä hänen veljensä Worth oli valmistunut vuonna 1903. Bishop ei selvinnyt ensimmäisestä vuodestaan koulussa, sillä hän oli jäänyt kiinni lunttaamisesta.


title: Billy Bishop

text: Kun ensimmäinen maailmansota puhkesi vuonna 1914, Bishop jätti koulun ja liittyi Mississaugan ratsuväkirykmenttiin. Hänet nimitettiin upseeriksi, mutta hän kärsi keuhkokuumeesta kun rykmentti oli merillä. Toivuttuaan, hänet siirrettiin seitsemänteen kanadalaiseen hevosyksikköön, joka asettui Lontooseen, Ontarioon. Bishop oli luonnonlahjakkuus aseen kanssa ja loisti ampumaradalla. "Superihmisen" tähtäyskyvynsä takia hän pystyi ampumaan tarkasti kohteeseen, minkä muut näkivät vain pisteenä kaukana. Rykmentti jätti Kanadan ja siirtyi Englantiin 6. kesäkuuta 1915 taistelulaiva "Caledoniassa". 21. kesäkuuta laivasaattueen kimppuun hyökkäsi sukellusveneitä lähellä Irlannin rannikkoa. Kaksi laivaa upposi ja 300 kanadalaista kuoli, mutta Bishopin laiva säilyi vahingoitta ja saapui Plymouthiin 23. kesäkuuta.


title: Billy Bishop

text: Bishop turhautui nopeasti juoksuhautojen mutaan ja toiminnan puutteseen. Heinäkuussa 1915, kun Bishop näki Royal Flying Corpsin lentokoneen palaavan tehtävästä, Bishop huusi: "Siellä ylhäällä on puhdasta! Lyön vetoa, että ette saa yhtään mutaa tai hevonpaskaa päällenne siellä ylhäällä! Jos kuolette, se on ainakin puhdas kuolema!" Hän siirtyi Royal Flying Corpsiin, ja koska siellä ei ollut paikkoja lentäjille, hän valitsi tarkkailijan paikan. 1. syyskuuta hän ilmoittautui 21. (koulutus)laivueeseen Netheravonissa saadakseen koulutusta lentokoneen perusohjaukseen. Ensimmäinen kone jolla hän harjoitteli, oli Avro 504, jota lensi Roger Neville. Bishop oli mestari ottamaan ilmakuvia, ja oli pian vastuussa toisten tarkkailijoiden koulutuksesta kameran kanssa. Tammikuussa 1916 laivue komennettiin Ranskaan, ja se saapui Boisdinghemin lentokentälle, lähelle Saint-Omeria varustettuna R.E.7-tiedustelulentokoneilla. Bishopin ensimmäinen taistelutehtävä oli olla ilmapaikantaja brittien tykistölle. Aluksi lentokoneet eivät päässeet ilmaan ennen kuin ne olivat tyhjentäneet pommilastinsa ja konekiväärinsä. Bishop ja pilotti Neville lensivät Saksan rajojen yli lähelle Boisdinghemiä ja kun saksalainen haupitsi löytyi, he välittivät kordinaatit briteille, jotka pommittivat ja tuhosivat kohteen. Seuraavina kuukausina Bishop lensi tiedustelu -ja pommituslennoilla, muttei koskaan ampunut konekivääreillään vihollista kohti. Erään ilmaannousun aikana Bishopin kone kärsi pahan moottorivian, ja Bishop loukkasi polvensa pahasti. Vamma pahentui Lontoossa toukokuussa 1916, ja Bishop päästettiin sairaalaan Bryanston Squaressa, Lontoossa. Siellä ollessaan hän tapasi ja ystävystyi seurapiirihenkilö Francis Jeunen kanssa, joka oli sekä Winston Churchillin, että ministeri Lordi Hugh Cecilin ystävä. Kun hänen isänsä kärsi pienen halvauskohtauksen, Jeune järjesti Bishopin toipumaan Kanadaan, jonka takia Bishop ei ottanut osaa Sommen taisteluun.


title: Billy Bishop

text: Bishop palasi Englantiin syyskuussa 1916, ja Jeunen vaikutusvallan takia, hänet hyväksyttiin pilotiksi Central Flying Schooliin Upavonissa, Salisbury Plainissa. Hänen ensimmäinen yksinlentonsa oli Farman MF.11:n ohjaimissa.


title: Billy Bishop

text: Marraskuussa 1916, saatuaan siipensä, Bishop liitettiin 37. laivueeseen RFC:ssä Scutton's Farmissa, Essexissä lentäen BE.2c.-konetta. Bishop ei pitänyt lentämisestä yöllä Lontoon yllä saksalaisia koneita etsien, ja pyysi näin siirtoa Ranskaan.


title: Billy Bishop

text: 17. maaliskuuta 1917 Bishop saapui 60. laivueen kanssa Filescamp Farmiin lähelle Arrasia, missä hän lentäisi Nieuport 17 -hävittäjää. Siihen aikaan tavallinen elinaika uudelle lentäjälle oli 11 päivää, ja saksalaiset ässät ampuivat alas brittiläisiä koneita viidellä yhtä vastaan. Bishopin ensimmäinen partiolento oli kaikkea muuta kuin onnistunut; hänellä oli vaikeuksia ohjata konettaan, ilmatorjunta lähes ampui hänet alas ja hän eksyi joukosta. 24. maaliskuuta, kun Bishop syöksyi maahan koneellaan harjoituslennon aikana kenraali John Higginsin edessä, hänet määrättiin palaamaan lentokouluun Upavoniin. Mutta ennen kuin hän voisi lähteä, majuri Allan Scott, uusi 60. laivueen komentaja, taivutteli Higginsin antamaan Bishopin jäädä, kunnes sijainen saapuisi. Seuraavana päivänä Bishop saavutti ensimmäisen pudotuksensa, kun hän ohjasi yhtä neljästä Nieuportista, jotka kohtasivat kolme Albatros D.III -konetta lähellä St. Legeria. Bishop ampui alas kuolettavasti haavoittaen luutnantti Theilerin, mutta hänen moottorinsa rikkoutui tapahtumasarjassa. Hän laskeutui ei-kenenkään maalle, 275 metrin päähän saksalaisten etulinjasta. Juostuaan liittoutuneiden juoksuhautaan, Bishop vietti yön maassa vesisateessa. Siellä Bishop kirjoitti kirjeen kotiin, aloittaen: "Minä kirjoitan tämän poterosta 275 metrin päästä etulinjastamme, elämäni jännittävimmän päivän jälkeen. Kenraali Higgins henkilökohtaisesti onnitteli Bishopia ja kumosi käskynsä palauttaa Bishop lentokouluun. 20. maaliskuuta 1917 Bishop nimettiin lentokomentajaksi. Seuraavana päivänä hän sai toisen pudotuksensa. Bishop, lisänä yleisiin partiolentoihin laivueensa kanssa, pian lensi monia epävirallisia "yksinäinen susi" tehtäviä syvälle vihollisen alueelle, majuri Scotin tuurilla. Lopputuloksena hänen kokonaisuutensa kasvoi nopeasti. 8. huhtikuuta hän sai viidennen pudotuksensa ja hänestä tuli ässä. Tämän kunniaksi, Bishopin mekaanikko maalasi lentokoneen nokkaan sinisellä ässän. Laivuetoveri Albert Ball, joka oli siihen aikaan valtakunnan johtava ässä, oli maalauttanut potkurinsa punaiseksi.


title: Billy Bishop

text: 30. huhtikuuta Bishop selvisi kohtaamisesta Manfred von Richthofenin, punaisen paronin, kanssa. Toukokuussa hän sai Distinguished Service Order-mitalin, ammuttuaan alas kaksi konetta, vaikka hänen kimpussaan oli samaan aikaan neljä muuta konetta.


title: Billy Bishop

text: 2. kesäkuuta 1917 Bishop lensi yksinlennon vihollislinjojen taakse hyökätäkseen Saksan hallussa olevalle lentokentälle. Siellä hän ampui alas kolme lentokonetta jotka olivat nousemassa ilmaan ja tuhosi lukuisia muita maassa olevia koneita. Tästä hyvästä hän sai Viktorian ristin, vaikka on ehdotettu, että hän olisi kaunistellut menestystään.


title: Billy Bishop

text: Heinäkuussa 60. laivue sai uusia S.E.5-hävittäjiä, jotka olivat nopeampia ja raskaammin aseistettuja ja joissa oli parempi näkyvyys lentäjälle. Elokuussa 1917 Bishop ohitti Albert Ballin ilmavoitoissa tullen (väliaikaisesti) ilmavoitoissa mitattuna parhaaksi RFC:n lentäjä-ässäksi. Pian sen jälkeen hän sai Viktorianristin kesäkuun hyökkäyksestään saksalaisten lentokentälle.


title: Billy Bishop

text: Bishop palasi kotiin Kanadaan, jossa hänet vastaanotettiin sankarina. Tämä auttoi suuresti nostamaan sotaan väsyneiden kanadalaisten moraalia. 17. lokakuuta 1917 Timothy Eaton Memorial Churchissa, Torontossa, hän meni naimisiin Margaret Burdenin kanssa. Häiden jälkeen hänet käskettiin brittiläiseen sotilastehtävään Washingtoniin, auttamaan amerikkalaisia rakentamaan ilmavoimat. Siellä ollessaan hän kirjoitti omaelämäkerran nimeltä "Winged Warfare".


title: Zhu Rongji

text: Zhu Rongji (kiinaksi: 朱镕基; pinyin: Zhū Róngjī; Wade-Giles: Chu Jung-chi, s. 1. lokakuuta 1928) on kiinalainen entinen poliitikko ja maan pääministeri vuosina 1998–2003.


title: Zhu Rongji

text: Zhu liittyi kommunistiseen puolueeseen lokakuussa 1949, kun kommunistit olivat voittaneet sisällissodan. Hän opiskeli sähköinsinööriksi Tsinghuan yliopistossa, kuten lukuisat muut Kiinan tulevat johtajat. Vuosina 1952–1958 Zhu toimi valtion suunnittelukomiteassa, mutta joutui erotetuksi kritisoituaan Maon Suuren harppauksen aikaansaannoksia. Zhu tuomittiin liian oikeistolaiseksi ja siirrettiin kaaderikoulun opettajan tehtäviin. Neljä vuotta myöhemmin hän palasi takaisin suunnittelukomitean kansantalousvirastoon, mutta hänen mainettaan ei virallisesti palautettu.


title: Zhu Rongji

text: Kulttuurivallankumouksen aikana (1970) Zhu menetti uudelleen virkansa ja joutui takaisin kaaderikoulun opettajaksi, tällä kertaa niiden rooli oli enemmänkin uudelleenkoulutusleiriä muistuttava. 1975 Zhu siirtyi teollisen taloustieteen instituutin johtajaksi. Lisäksi kulttuurivallankumouksen päätyttyä Kiinan johtoon noussut Deng Xiaoping palautti hänen maineensa lukuisten muiden kiinalaispoliitikkojen tapaan 1978.


title: Zhu Rongji

text: 1980-luvun alussa Zhu siirtyi töihin Shanghaihin. Hänestä tuli kaupungin puoluesihteeri ja pormestari 1987. Zhun valtakauden aikana Pudongin kaupunginosaan perustettiin erityisalue, jossa voitiin harjoittaa markkinataloutta. Alueesta kehittyi aikanaan Kiinan johtavia liike-elämän keskuksia.


title: Zhu Rongji

text: 1991 Zhu siirrettiin töihin pääkaupunki Pekingiin. Seuraavana vuonna hänet valittiin viimein puolueen keskuskomiteaan ja politbyrooseen, ja vuotta myöhemmin hän nousi sekä 1. varapääministeriksi että keskuspankin pääjohtajaksi (vuosiksi 1993–1995).


title: Zhu Rongji

text: 1998 Zhu valittiin pääministeriksi. Hän nousi kansan suosioon vahvalla johtajan olemuksellaan ja avoimilla mielipiteillään. Toisaalta kansa alkoi myöhemmin olla tyytymätön hänen politiikkaansa, osin uudistusten hitaudesta ja kasvavasta työttömyydestä sekä korruptiosta johtuen. Korruptioon Zhu suhtautui kielteisesti, ja julisti sitä vastaan sodan, mutta kannatti kuitenkin kuolemantuomiota. Zhun pääministeriaikana Kiina sai Macaon takaisin Portugalilta (1999) ja maa liittyi Maailman kauppajärjestöön (2001). Talouskasvu oli myös huimaa, yltäen parhaimpina vuosina kaksinumeroisiin prosenttilukuihin. Zhuta kuitenkin kritisoitiin hänen annettuaan liian paljon "suuria lupauksia", joita ei voitaisi kriitikkojen mukaan toteuttaa hänen virkakautensa aikana.


title: Zhu Rongji

text: Zhu ei saanut jatkokautta virassaan vuonna 2003, kun kansankongressi valitsi Wen Jiabaon uudeksi pääministeriksi. Tuon jälkeen Zhu vetäytyi politiikasta ja julkisuudesta.


title: Tenchu: Time of the Assassins

text: Tenchu: Time of the Assassins (tunnettu Japanissa nimellä "Tenchu: Shinobi Taizen") on "Tenchu"-pelisarjaan kuuluva hiiviskelypeli. Peli julkaistiin kesällä 2006.


title: Tenchu: Time of the Assassins

text: Pelissä esiintyy useita hahmoja edellisistä "Tenchu"-peleistä, mukaan lukien aikaisemmissa peleissä kuolleita. Siinä on myös "ista" tuttu tehtäväeditori.


title: Tenchu: Time of the Assassins

text: "Time of the Assassins" on pelattavuudeltaan samanlainen kuin kaikki muut "Tenchu"-sarjan pelit. Pelaaja ohjaa kyvykästä salamurhaajaa ja hiipii pelitasojen läpi eliminoiden kaiken vastustuksen matkalla. Myös pelin ohjattavuus vastaa edellisiä osia, mutta tässä osassa pelaaja ei kykene näkemään pitkälle, sillä näkökenttää rajoittaa musta sumu.


title: Tenchu: Time of the Assassins

text: Moninpelissä pelaaja voi ohjata melkein ketä tahansa sarjan hahmoista, mutta osa hahmoista on jätetty pois tuntemattomasta syystä. Useat aikaisemmissa osissa kuolleet henkilöt kuitenkin esiintyvät pelissä, vaikka heistä osa onkin eläviä kuolleita tai riivattuja.


title: WWE Legends of Wrestlemania

text:
WWE Legends of Wrestlemania on painipeli, joka julkaistiin Xbox 360:lle, sekä PlayStation 3:lle 27. maaliskuuta 2009.
Peliin on koottu WWE:n suurimpia ja legendaarisimpia supertähtiä sekä areenoita.(WrestleMania)Pelin ideana on käydä läpi legendaarisia WrestleMania hetkiä, muistuvimmilla areenoilla. Pelin keskeisin asia on WrestleMania Tour Mode. Pelin ehkä hienoin ominaisuus on, Relive muoto, jossa ennen ottelua näkyy videopätkä, mitä oikeassa ottelussa tapahtui, ja sen jälkeen saat haasteita, joita sinun täytyy tehdä ottelun aikana. Esimerkiksi legendaarisessa Stone Cold vs. The Rock matsissa täytyy mennä katsomoon tappelemaan, sekä rikkoa selostuspöytä, kuten oikeassakin ottelussa. Pelissä on myös Rewrite muoto. Siinä sinun täytyy muuttaa klassisien otteluiden lopputulosta. Pelissä on vielä Redefine muoto. Redefine muodossa ottelijat, areena ja kaikki muu on aitoa, mutta ottelu tyyppiä on muutettu.


title: Naruto: Ultimate Ninja (pelisarja)

text: Naruto: Ultimate Ninja sarja, tunnetaan Japanissa , on sarja 3-D taistelupelejä, joka perustuu manga ja anime sarjaan "Naruto" jonka on tehnyt Masashi Kishimoto, PlayStation 2:lle. Naruto Ultimate Ninjan kehitti CyberConnect2 ja julkaisi Namco Bandai. Sarjassa on kolme Naruton ensimmäiseen osaan perustuvaa tarinaa, joiden jälkeen kaksi, jotka perustuvat Naruto Shippūdeniin. Seuraaja PlayStation 3:lle on nimeltään ja se julkaistiin Marraskuun 4. 2008.


title: Naruto: Ultimate Ninja (pelisarja)

text: Naruto Ultimate Ninja 4 on Naruto Ultimate Ninjan neljäs osa. Siinä tapahtumat keskittyvät Naruto Shippuudeniin.


title: Naruto: Ultimate Ninja (pelisarja)

text:
Naruto Ultimate Ninja 3, tunnetaan Japanissa nimellä , on kolmas osa taistelupelisarjaa "Naruto: Ultimate Ninja". Tämä julkaistiin Japanissa Joulukuun 22. 2005, Pohjois-Amerikassa Maaliskuun 26. 2008, Australiassa ja Uudessa Seelannissa Syyskuun 18. 2008 ja Euroopassa syyskuun 19. 2008. Tässä pelissä on kolmanneksi suurin hahmovalikoima Ultimate Ninjassa, 42 hahmoa, ja seuraa tarinaa Sasuken palautukseen asti. Pelaaja voi käyttää jutsuja kuin toisessa pelissä. Kun kaksi yhtä voimakasta jutsua törmää, seuraa jutsujen taistelu, jossa pelaajien pitää näpyttää näppäintä, kunnes jompikumpi jutsu voittaa toisen. Tässä osassa, pelaaja voi käytää väliaikaisia muodonmuutoksia(kuten Sasuken kirottu sinetti ja Rock Leen chakraportit) erikoisjutsun avulla, sekä pysyviä, jotka kestävät taistelun loppuun asti(kuten yhdeksänhäntäinen Naruto tai toisen asteen kirottu sinetti). Peli myös laajentaa aiempien osien roolipeliä, ja on ensimmäien sarjassa, joka käyttää CGI kohtauksia. Pelaaja voi myös kutsua toisia hahmoja, esimerkiksi Gamabuntan. Lisäksi, japanilaisessa versiossa tulee mukana bonus DVD, jossa erikoinen 26 minuuttinen anime-jakso. Siinä on monia hahmoja sarjasta, eläviä ja kuolleita. Juoni keskittyy Battle Royale turnaukseen, antaen vihjeitä pelin roolipeliosuuteen. DVD:tä ei julkaistu englanniksi lisenssiongelmien takia.
Tämä on ensimmäinen peli, joka esittelee japanilaisen ääniraidan.


title: Naruto: Ultimate Ninja (pelisarja)

text: on neljäs osa Ultimate Ninja sarjaa, ja ensimmäinen Accel sarjaa. Se julkaistiin Japanissa Huhtikuun 5. 2007, julkaistiin Pohjois-Amerikassa Maaliskuun 24. 2009 ja Australiassa ja Euroopassa Toukokuun 15. 2009. Peli esittelee Naruto Shippūden -hahmoja ensimmäistä kertaa, mukana 52 pelattavaa hahmoa. Pelissä käydään läpi 17 ensimmäistä jaksoa Naruto Shippuuden -sarjasta. Muut muutokset sisältävät esittelyn parannelluista ultimate jutsuista, jotka muuttuvat elämän muuttuessa tai pelaajan muuttuessa toiseen muotoon. Graafistakin ulkoasua on muunneltu, (säilyttäen piirretyn ulkonäön. Jotkin jutsut täytyy saada löytämällä tiettyjä tavaroita yksinpelissä). Hero's History on täysin uudistettu ja kohtauksia Naruto Ultimate Ninja 3:sta on paranneltu.


title: Naruto: Ultimate Ninja (pelisarja)

text: on viides osa Ultimate Ninja sarjasta, ja toinen Accelista ja se julkaistiin Japanissa Joulukuun 20. 2007 ja Suomessa marraskuun 27. 2009. Peli jatkaa Naruto Shippūdenin tarinaa, pääosassa ensimmäistä Naruton ja Sasuken tapaamista tässä aikajanassa. Peli jatkaa roolipeliä, jota on nähty aiemmissa peleissä, jossa pelaajat voivat taivaltaa osissa kylää ja nähdä ympäristöä sekä kyläläisiä. Suurin pelilisäys liittyy apuhahmojen esittelyyn. Apuhahmot valitaan hahmovalikosta mutteivät ole pelattavissa, mutta voidaan kutsua taisteluun milloin vain ekstratuhon tuottamiseksi. Jotkin hahmoyhdistelmät voivat suorittaa ainutlaatuisia jutsuja; nämä yhdistelmät kuvastavat yhteistyötä jota nähdään animessa ja mangassa.


title: Pakokaasu

text: Pakokaasu on polttoaineen palamisen seurauksena syntyvää kaasuseosta. Kaasuseos poistetaan palotilasta johtamalla se piipun tai pakoputkiston kautta ilmakehään. Pakokaasut ovat useimmiten myrkyllisiä ja siten terveydelle haitallisia niiden sisältämien ainesosien johdosta.


title: Pakokaasu

text: Yksi välittömästi vaarallisimpia aineita on hiilimonoksidi eli häkä, jota syntyy epätäydellisen palamisen yhteydessä. Häkä verenkiertoon päästessään heikentää elimistön kykyä kuljettaa happea, joka johtaa tajuttomuuteen ja lopulta kuolemaan. Hitaammin vaikuttavia mutta silti yhtä haitallisia ovat hiukkaspäästöt joita syntyy etenkin dieselmoottoreissa ja puuta poltettaessa. Hiukkaspäästöt aiheuttavat muun muassa syöpää. Kaikki pakokaasut eivät ole myrkyllisiä, esimerkiksi maakaasua polttamalla syntyy hiilidioksidia. Merkittävin pakokaasussa oleva yhdiste on vesi, jota esim. polttomoottoreissa muodostuu jopa yksi kilo jokaista poltettua bensiini litraa kohti.


title: Pakokaasu

text: Häkä- ja muita päästöjä voidaan vähentää varustamalla bensiinikäyttöiset ajoneuvot katalysaattorilla, dieselkäyttöiset ajoneuvot voidaan varustaa vastaavasti hiukkassuodattimella. Katalysaattorissa häkä hapettuu myrkyttömäksi hiilidioksidiksi, joskin ilmakehään vapautuessaan se kiihdyttää kasvihuoneilmiötä. Muita katalysaattorin puhdistustuloksia ovat palamatta jääneiden hiilivetyjen hapettuminen hiilidioksidiksi ja vedeksi sekä typen oksidien pelkistyminen typeksi. Hiukkassuodatin vastaavasti kerää palamisen seurauksena syntyviä noki- ja muita hiukkasia jotka se hävittää polttamalla ne aika ajoin.


title: Pakokaasu

text: Pakokaasun sisältämää energiaa kyetään jossain määrin hyödyntämään ennen niiden ilmakehään johtamista. Palotilasta virtaava pakokaasu voidaan johtaa esimerkiksi polttomoottorissa turboahtimen turbiiniin, joka pyörittää sylintereihin ilmaa puristavaa kompressoria. Näin ollen muuten hukkaan menevää energiaa saadaan hyödynnettyä. Turboahtaminen parantaa bensiinimoottorin teho-painosuhdetta ja dieselmoottorin hyötysuhdetta. Tätä kautta moottorin polttoainetalous paranee ja sen myötä päästöjä saadaan vähennettyä. Maakaasu-kombivoimalassa kaasuturbiineista purkautuva pakokaasu johdetaan kattilaan, josta saatava höyry pyörittää vielä sähköä tuottavaa turbiinia. Lopuksi lämpöä voidaan käyttää kaukolämmön tuotantoon.


title: Dirty Fingernails

text: Dirty Fingernails on Sami ja Päivi Salon muodostama pop-duo, joka on alun perin lähtöisin Kajaanista. Duo muutti vuosia sitten Lontooseen jäätyään maakunnallisissa musiikkikisoissa Kaustisella neljännelle sijalle, ja on soittanut Isossa-Britanniassa vuosien varrella monenlaisia keikkoja.


title: Dirty Fingernails

text: Sisarusduolta julkaistiin ensimmäinen single "Bruno" syyskuussa ja debyyttialbumi lokakuussa 2008. Ne olivat myös ensimmäiset julkaisut Poko Rekordsin uudella Northern Swing -levymerkillä, joka julkaisee modernia musiikkia genrestä ja kielestä riippumatta.


title: Tony Dorigo

text: Anthony Robert Dorigo (s. 31. joulukuuta 1965 Melbourne, Australia) on entinen englantilainen ammattilaisjalkapalloilija. Hän pelasi puolustajana seuroissa Aston Villa, Chelsea ja Leeds United.


title: San Marinon vaakuna

text: San Marinon vaakuna on San Marinon tunnus lipun, moton ja kansallislaulun ohella. Sen alkuperä on 1300-luvulta. Siinä on kolme vihreää vuorta, joiden päällä on hopeiset tornit. Ne symboloivat erään tulkinnan mukaan maan korkeimman kohdan, Monte Titanon, kolmea linnoitusta, jotka ovat La Guaita, La Cesta ja La Montale. Niiden voidaan myös tulkita kuvaavan Apenninien vuoria. Vaakunan alla on maan motto LIBERTAS eli vapaus latinaksi. Tammen oksa vaakunan vasemmalla puolella symboloi tasavallan vakautta, ja laakeripuun oksa oikealla symboloi vapauden puolustamista. Vaakunan yllä oleva kruunu kuvaa maan suvereniteettiä.


title: Saarihiihto

text: Saarihiihto on Virolahdella järjestettävä laturetki, jonka reitti on ulottunut rajan yli Venäjän puolelle. Reitti on ulottunut entisiin Virolahden kuntaan kuuluneisiin saariin Virolahden merenlahden itäpuolella. Laturetki on pyritty järjestämään vuodesta 2003 lähtien joka toinen vuosi, mutta sääolosuhteet ovat siirtäneet tapahtumaa.


title: Saarihiihto

text: Saarihiihto sai alkunsa olympiavoittaja Veli Saarisen juhlavuodesta vuonna 2002, jolloin järjestettiin laturetki Venäjän puolelle Martinsaareen. Ensimmäinen laturetki Saarihiihto-nimellä järjestettiin vuonna 2003, jolloin päämääränä oli Paation saari. Toinen Saarihiihto vuonna 2005 suuntautui Laitsalmen ympäri. Laturetki jouduttiin perumaan sääolosuhteiden vuoksi vuosina 2007 ja 2008. Kolmannessa ja neljännessä Saarihiihdossa vuosina 2009 ja 2011 reitti kulki Suomen puolella.


title: Ebba von Sydow

text: Ebba von Sydow (s. 19. helmikuuta 1981 Göteborg) on ruotsalainen toimittaja ja muotibloggaaja.


title: Ebba von Sydow

text: Sydow on ollut muun muassa Expressenin toimittajana ja kirjoittaa edelleen kolumneja lehteen. Hän oli VeckoRevyn-lehden päätoimittaja vuodesta 2005 ja vuodesta 2007 lehden verkkosivujen www.veckorevyn.com päätoimittaja. Hän ei ole enää sivuston päätoimittaja, mutta hänen bloginsa on yhä lehden verkkosivuilla. Sivuilla käy ainakin 200 000 lukijaa päivässä.


title: Ebba von Sydow

text: Ebba von Sydow on myös kirjoittanut kirjan, jonka nimi on "Ebbas stil".


title: Johnny Gioeli

text: Johnny Gioeli (s. 5. lokakuuta 1967 Brooklyn, New York) on yhdysvaltalainen rocklaulaja. Hän on ollut muun muassa yhtyeissä Hardline, Crush 40 ja Accomplice, sekä kitaristi Axel Rudi Pellin laulajana.


title: Mark Raidpere

text: Mark Raidpere (s. 1975) on virolainen mediataiteilija. Hän on opiskellut valokuvausta ja elokuvataidetta.


title: Mark Raidpere

text: Raidpere on pitänyt näyttelyjä eri puolilla Eurooppaa, kuten Ranskassa, Kreikassa ja Britanniassa. Hän edusti Viroa Venetsian biennaalissa 2005. Hänen teoksiaan on Suomessa nähty Ars Fennica -näyttelyissä Amos Andersonin taidemuseossa 2008, ARS 06 -näyttelyssä Kiasmassa ja Ars Baltica. Can You Hear Me -kiertonäyttelyssä vuonna 1999.


title: Mark Raidpere

text: Raidperen taiteen teemat ovat siirtyneet alkuaikojen lähipiirin kipeistä aiheista yleisempään, kauempaa katsovaan näkökulmaan, vaikkakin ristiriita runollisen ja käytännöllisen, henkisen ja fyysisen sekä roolin ja todellisuuden välillä on yhä keskeisenä.


title: Heini Lautala

text: Heini Lautala (s. 28. elokuuta 1977 Vehkalahti) on suomalainen rytminen kilpavoimistelija. Lautala aloitti rytmisen kilpavoimistelun Haminassa, josta siirtyi Kotkaan ja vuonna 1993 urheilulukioon Helsinkiin. Hän lopetti uransa Sydneyn olympialaisiin 2000. Lautala on edustanut muun muassa seuroja Kotkan Naisvoimistelijat ja Elannon Isku.


title: Bridget Jones – elämäni sinkkuna

text: Bridget Jones – elämäni sinkkuna ("Bridget Jones’s Diary") on vuonna 2001 ensi-iltansa saanut romanttinen komediaelokuva, jonka on ohjannut Sharon Maguire. Se perustuu Helen Fieldingin samannimiseen romaaniin vuodelta 1996. Elokuvan pääosissa ovat Renée Zellweger, Hugh Grant, Colin Firth, Jim Broadbent, Embeth Davidtz ja Gemma Jones.


title: Bridget Jones – elämäni sinkkuna

text: Elokuvalle on tehty kaksi jatko-osaa "" (2004) ja "Bridget Jones’s Baby (2016).


title: Bridget Jones – elämäni sinkkuna

text: Bridget Jones (Renée Zellweger) on turhautunut kolmikymppinen nainen, joka murehtii painoaan. Hän työskentelee tiedotuksessa eräässä kirjakustantamossa Lontoossa ja keskittyy lähinnä unelmoimaan pomostaan, Daniel Cleaverista (Hugh Grant). Vanhempiensa isännöimissä joulujuhlissa Bridget tapaa Mark Darcyn (Colin Firth), vanhempiensa ystävien lakimiespojan. Ensikohtaamisen jälkeen Mark pitää Bridgetiä tyhmänä ja Bridget puolestaan Markia ylimielisenä ja töykeänä. Uudenvuodenpäivänä Bridget päättää viimein tehdä täyskäännöksen ja alkaa pitää omaa päiväkirjaa, johon hän listaa kaikki yrityksensä lopettaa tupakointi, vähentää painoaan ja löytää Se oikea.


title: Bridget Jones – elämäni sinkkuna

text: Bridget ja Daniel alkavat flirttailla vakavasti, ensi alkuun sähköpostiviestien muodossa. He alkavat lopulta seurustella huolimatta siitä, että Bridget itse ilmoitti elokuvan alussa, ettei aio seurustella ”alkoholisoituneiden, työriippuvaisten, tirkistelijöiden, suuruudenhullujen tai tunnevikaisten idioottien tai pervojen” kanssa, joita kaikkia pahamaineisen naistennaurattajan maineeseen joutunut Daniel edustaa. Bridget saa tietää Danielilta, että Daniel ja Mark tuntevat toisensa entuudestaan ja vihaavat toisiaan. Daniel kertoo Bridgetille myös syyn miesten välien tulehtumiseen: Mark särki heidän ystävyytensä makaamalla Danielin silloisen morsiamen kanssa.


title: Bridget Jones – elämäni sinkkuna

text: Danielin arveluttava luonne käy Bridgetille kerta kerralta selvemmäksi, ja lopulta hän lopettaa suhteen saatuaan miehen kiinni tapailemasta toista naista, New Yorkin kollegaansa Laraa (Lisa Barbuscia). Bridget etsii uuden työn televisiosta. Sillä välin hän ja Mark törmäävät toisiinsa sattumalta useaan otteeseen erään kirjan julkaisutilaisuudessa, eräässä aamiaismajoituksessa sekä yhteisten ystävien järjestämillä päivälliskutsuilla. Kutsujen aikana Mark, joka on saapunut paikalle yhdessä kollegansa Natashan (Embeth Davidtz) kanssa, tunnustaa Bridgetille yksityisesti, että Bridgetin vioista huolimatta hän pitää tästä juuri sellaisena kuin tämä on. Myöhemmin hän auttaa Bridgetiä saamaan erään tärkeän työhön liittyvän haastattelun. Bridget alkaa tuntea vetoa Markiin. Juuri kun Bridgetin ja Markin tunteet ovat syvenemässä Bridgetin emännöimien syntymäpäiväjuhlien aikana, Daniel palaa takaisin kuvioihin ja vie väliaikaisesti Bridgetin huomion. Mark lähtee juhlista, mutta palaa takaisin kohtaamaan Danielin. Mark lyö Danielia, ja kaksikko ryhtyy tappelemaan. Tappelu siirtyy läheiseen ravintolaan, missä Mark ja Daniel räsäyttävät erään ikkunan läpi ja kaatuvat kadulle. Mark voittaa tappelun ja iskee Danielin tajuttomaksi. Bridget, joka yhä uskoo Danielin kertomukseen Markin petoksesta, moittii Markia. Jälkeenpäin Bridget kuitenkin kertoo Danielille, ettei hän halua enää olla tämän kanssa.


title: Bridget Jones – elämäni sinkkuna

text: Lopulta Bridget kuulee totuuden Markista ja Danielista oman äitinsä (Gemma Jones) suusta (Daniel oli vietellyt Markin ex-vaimon näiden ollessa vielä naimisissa). Samana päivänä eräissä päivällisjuhlissa Bridget tunnustaa tunteensa Markille vain kuullakseen, että Mark ja Natasha ovat kummatkin ottaneet vastaan työn New Yorkissa. Juuri kun Bridget on lähdössä ystäviensä kanssa matkalle Pariisiin paikatakseen murtunutta sydäntään, Mark palaa Bridgetin luo.


title: Bridget Jones – elämäni sinkkuna

text:
Pari on suudella ensimmäistä kertaa, mutta Bridgetin täytyy kuitenkin ensin käydä makuuhuoneessaan vaihtamassa alusvaatteensa. Hän huomauttaa itsekseen, että nyt jos koskaan on aihetta ”todella pikkuruisille pikkuhousuille”. Bridgetin vaihtaessa vaatteita Mark vilkaisee hänen päiväkirjaansa, jonne Bridget on kirjoittanut Markista useita loukkauksia. Bridget palaa takaisin huomatakseen Markin lähteneen. Bridget tajuaa, että Mark on lukenut hänen päiväkirjaansa ja että hän saattaa menettää miehen uudelleen. Hän juoksee Markin perään yllään ainoastaan alusvaatteet sekä ohut neulepusero. Bridget ei onnistu kuitenkaan löytämään Markia, ja hän on juuri palaamassa lamautuneena takaisin kotiin, kun Mark ilmestyy paikalle mukanaan uusi päiväkirja. Käy selväksi, että Mark on ostanut uuden päiväkirjan Bridgetille lahjaksi, jotta heidän suhteensa voisi alkaa puhtaalta pöydältä. He suutelevat lumipeitteisellä kadulla, ja elokuva päättyy.
Elokuva on saanut Oscar-ehdokkuuden parhaasta naispääosasta.


title: Juokse poika juokse

text: Juokse poika juokse on Nicky Cruzin 1968 kirjoittama omaelämäkerrallinen romaani. Kirjassa kerrotaan hänen tarinansa "Mau-Mau"-jengin johtajana, joka nousee taisteluun huumeita, alkoholismia ja väkivaltaista ilmapiiriä vastaan New Yorkin kaduilla. Spiritistivanhempiensa kiroamasta lapsesta tulee Jumalan avulla siunauksen välikappale, ja tähän muutokseen kirja keskittyy.


title: Juokse poika juokse

text: Kirjaa on Suomessa painettu 98 000 kappaletta (2007), ja maailmanlaajuisesti sitä on 40 kielellä myyty arviolta 12 miljoonaa kappaletta. Tarinasta on vuonna 1971 tehty 32-sivuinen sarjakuva sekä vuonna 1998 dokumenttielokuva "Run Baby Run".


title: Juokse poika juokse

text: Evankelista Billy Grahamin mukaan kirja on ainutlaatuinen: siinä on murhenäytelmän, väkivallan ja seikkailun aineksia, minkä lisäksi kaikkein vaikuttavimpana osana Jeesuksen evankeliumin voima.


title: Juokse poika juokse

text: Cruz syntyy Puerto Ricossa vuonna 1938, mutta kirjan tarina alkaa, kun Cruzin vanhemmat lähettävät 15-vuotiaan poikansa San Juanista New Yorkiin veljensä Frankin luokse. Sieltä Nicky Cruz karkaa kaksi kuukautta myöhemmin ja asettuu Brooklyniin.


title: Juokse poika juokse

text: Cruz joutuu vaikeuksiin virkavallan kanssa heti lentokentällä, mutta pääsee pakenemaan linja-autoon. Lumisessa kaupungissa Cruz vaeltelee kaksi päivää yksin pienen matkalaukkunsa ja löytämänsä takin kanssa. Hän yrittää turhaan pyytää apua ohikulkevilta ihmisiltä, mikä lisää entuudestaan Cruzin pelkotiloja ja pakokauhun tunnetta. Nälissään hän kuluttaa isältään saamat kymmenen dollaria nakkisämpylään. Kylmissään ja yksinäisenä Cruz istuu kadunreunalle ja löytää matkalaukustaan lapun, johon hänen äitinsä on kirjoittanut Frank-veljen puhelinnumeron. Poliisien avustuksella hän löytää puhelinkopin ja saa vielä rahatkin soittoon. Cruz pääsee veljensä luo, jossa uusi elämä on tarkoitus aloittaa.


title: Juokse poika juokse

text: Asuessaan veljensä luona Cruz opettelee englannin kielen. Veli varoittaa häntä jengeistä heti alusta asti. Koulussa opettajat kuluttavat enemmän aikaa kurinpitoon kuin opettamiseen, ja monissa alueen kouluista toimii kaksi tai kolme jengiä, joiden kesken ilmenee vihamielisyyksiä ja tappeluita. Näihin jengeihin kuuluu tyttöjä ja poikia. Cruz joutuu ensimmäiseen tappeluun "pikkuihmisten" kanssa, kun kymmenen noin 8−10-vuotiasta lasta hyökkää hänen kimppuunsa. Samaan aikaan kadulla on muutamia naisia, joista osa on näiden "pienten ihmisten" äitejä ja alkaa lyödä Cruzia puolustaakseen lapsiaan.


title: Juokse poika juokse

text: Viikkoa myöhemmin Cruz joutuu ensimmäisen kerran kosketuksiin todellisen jengin kanssa. Piispojen jengin jäsenet yllättävät hänet puistossa ja alkavat kuulustella häntä, jolloin yksi jengin jäsenistä, Roberto, uhkaa Cruzia puukolla. Myöhemmin Cruz tapaa Roberton koulussa ja he ottavat mittaa toisistaan nyrkein. Molemmat saavat naamansa verille ja Cruz yllättyy tavasta, jolla paikalliset tappelevat, koska siitä ovat nyrkkeilyn säännöt kaukana. Opettaja keskeyttää lopulta tappelun. Myöhemmin koulupäivän jälkeen viisi poikaa ottaa Cruzin kiinni ja uhkailee häntä linkkuveitsellä. Cruz sanoo, että hänet on parempi heti tappaa, tai muuten hän tekee heistä kaikista selvän myöhemmin itse. Samassa Cruz lyö linkkuveitsen uhkailijaltaan ja vie sen uhkailijansa kurkulle. Puhe menee perille ja Cruzista alkaa levitä huhu, että häntä kannattaa pelätä.


title: Juokse poika juokse

text: Koulussa muuan poika alkaa kiusata erästä tyttöä, joka on samasta maasta kotoisin kuin Cruz. Opettajaa ei kiinnosta tilanne pätkääkään, jolloin Cruz suuttuu ja huitaisee tuolilla kiusannutta poikaa. Tästä Cruz joutuu johtajaopettajan puhutteluun, joka uhkaa poliisilla. Cruz puolestaan uhkaa tapolla opettajaa, joka säikähtää ja peruu sanansa. Opetteja kuitenkin määrää Cruzin pois koulusta ja sanoo ettei tahdo nähdä tätä enää koskaan – "Juokse ja juokse nopeasti!".


title: Juokse poika juokse

text: Myöhemmin Nicky tapaa Mau Mau jengin jäseniä josta Israel niminen poika uhkaa Nickyä veitsellä. Nickystä ja Israelista tulee myöhemmin parhaat ystävät, Nickyn liittyessä Mau Mau jengiin. Cruz toimi Mau Mau jengin johtajana 2 vuotta, ja näinä vuosina hän ehti olla pidätettynä useita kertoja, mutta poliisilla ei koskaan ollut tarpeeksi todisteita häntä vastaan. Näihin kahteen vuoteen mahtui paljon tappeluita, puukotuksia ja kuolemantapauksia.


title: Juokse poika juokse

text:
Vuonna 1958-1959 Cruz kääntyy uskoon erään saarnamiehen, David Wilkersonin ansiosta, joka tuli Brooklyniin saarnaamaan jengeille.
Israelin ja Nickyn tiet eroavat kun heidän oli tarkoitus lähteä kaupungista saarnamiehen kanssa, mutta Israelia ei näkynyt kun he olivat lähdössä. Nicky lähti yksin. Kuusi vuotta myöhemmin Nicky toimi itse saarnaajana eri puolella maata, jolloin hän tapasi Israelin ensi kertaa kuuteen vuoteen. Israel oli viettänyt monia vuosia vankilassa liityttyään jengiin takaisin samana iltana kun Nicky lähti.


title: Spanish Fly

text: Spanish Fly on yhdysvaltalaisen rock-yhtye Van Halenin kappale "Van Halen II" -albumilta. Koko kappale on pelkkää kitaristi Eddie Van Halenin nailonkielisellä akustisella kitaralla soittamaa sooloa raidan alussa kuuluvaa, todennäköisesti Eddien omasta suusta kuuluvaa murahdusmaista ääntä lukuun ottamatta. Kappaleen pituus on vain 58 sekuntia.


title: Spanish Fly

text: Soolo on hyvin espanjalaisvaikutteinen, joka kuuluu flamencomaisessa kitarasoundissa. Eddie Van Halen soittaa lähes aina osan kappaleesta yhtyeen keikoilla oman kitarasoolo-osionsa aikana. Kappaleessa on paljon samoja piirteitä kuin Van Halenin ensimmäisellä albumilla (1978) olevassa kitaransoittoa mullistaneessa "Eruption"-kappaleessa. Kappaletta voikin luonnehtia akustiseksi sovitukseksi kappaleesta.


title: Michael T. Ross

text: Michael T. Ross on yhdysvaltalainen kosketinsoittaja, joka on soittanut useissa rockyhtyeissä kuten Hardlinessa ja Lita Fordissa.


title: Michael T. Ross

text: Vuonna 2002 hän liittyi rockyhtye Hardlineen ja he julkaisivat albumin "II", sekä live-DVD ja -CD "Live At The Gods Festival 2002". 2003 hän liittyi Angel-yhtyeeseen ja he esiintyivät ympäri Eurooppaa ja Yhdysvaltoja suurilla festivaaleilla kuten Bang Your Head Festival Saksassa ja Z7 Sveitsissä.


title: Michael T. Ross

text: Ross on esiintynyt Accomplice-yhtyeen kanssa 2000-luvun alusta ja hän soitti vuonna 2006 julkaistun "She's on Fire" -albumilla yhdessä Hardlinen laulaja Johnny Gioelin kanssa.


title: Michael T. Ross

text: Vuonna 2007 hän soitti koskettimia muun muassa, XYZ:n "Here and Gone" ja Lizzy Bordenin "Appointment with Death" albumeilla. 2008 Ross liittyi Lita Fordiin ja he tekivät kiertueen ja levyn.


title: Aeronomia

text:
Aeronomia on geofysiikan osa-alue, joka tutkii ilmakehän ylimpiä osia mesosfääristä lähtien, joidenkin lähteiden mukaan stratosfääristä alkaen.
Alkuperäisen määritelmän mukaan aeronomia tutkii niitä osia ilmakehistä, joissa Auringon säteilyn aiheuttama dissosiaatio ja ionisaatio johtavat merkittäviin fysikaalisiin ja kemiallisiin prosesseihin. Tämä määritelmä sisältää myös muiden planeettojen kaasukehät soveltuvissa osin. Tämän määritelmän Sidney Chapman esitteli kansainvälisen Geodesian ja Geofysiikan liiton yleiskokoukselle vuonna 1954, pari vuotta ennen ensimmäisiä satelliittimittauksia.


title: Aeronomia

text: Havaintojen saaminen noista ilmakehän osista on haastavaa. Siihen käytetään tutkimusraketteja, erityisvahvoja luotaimia sekä nykyisin ennen kaikkea kaukokartoitusmenetelmiä. Näistä uusimpia on tähtiokkultaatio, jossa verrataan tähdestä ilmakehän läpi kulkeneen valon spektriä sellaiseen, jonka satelliitti on mitannut samasta tähdestä sellaisella hetkellä, ettei valo kulkenut ilmakehän läpi.


title: Aeronomia

text: Esimerkkejä aeronomian tutkimuskohteista


title: AlgarveShopping

text: Kauppakeskus AlgarveShopping sijaitsee Algarvessa, Portugalissa. Kauppakeskus avattiin huhtikuussa 2001. Kauppakeskuksen omistaa Sonae Sierra, joka kuuluu portugalilaiseen Sonae monialayhtymään.


title: AlgarveShopping

text: AlgarveShoppingin kerrospinta-ala on yli 42 500 m² ja kauppakeskuksessa sijaitsee noin 132 liikettä. Kauppakeskuksessa on muun muassa ravintolamaailma ja Continente-hypermarketketju.


title: AlgarveShopping

text: Parhaiten kauppakeskukseen pääsee autolla.


title: Kuolanvuono

text: Kuolanvuono () on 57 km:n pituinen kapea, vuonomainen Barentsinmeren lahti, joka työntyy pohjoisesta Kuolan niemimaahan. Sen leveys on enimmillään 7 km ja syvyys 200–300 metriä. Tuulomajoki ja Kuolajoki laskevat Kuolanvuonon perukalle.


title: Kuolanvuono

text: Lahden itäranta on rikkonainen ja jyrkkä, länsireuna taas suhteellisen loivarantainen. Murmanskin kaupunki ja Severomorskin laivastotukikohta sijaitsevat itärannalla. Lahden länsirannalla lähellä sen suuta on Poljarnyin kaupunki ja ydinsukellusvenetelakka.


title: Kuolanvuono

text: Kahdesti vuorokaudessa nousevan vuoroveden vaihtelu Kuolanvuonossa voi olla 4 metriä. Lahden satamat ovat avoinna koko vuoden, vaikka sen eteläisimmät osat voivat joskus jäätyä.


title: Azerbaidžanin vaakuna

text: Azerbaidžanin vaakuna on Azerbaidžanin tunnus lipun ja kansallislaulun ohella. Se on ympyrän muotoinen ja siinä on samat värit kuin Azerbaidžanin lipussa. Vaakunan keskellä on kahdeksansakaraisessa tähdessä liekki symboloiden Azerbaidžanin olevan ikuisen tulen maa. Tähden kahdeksan sakaraa ja niiden välissä olevat kultaiset pallot symboloivat Azerbaidžanin kahdeksaa turkkilaista kansaa. Vaakunan alla on vehnäntähkiä ja tammenlehviä.


title: Carpatairin lento 128

text: Carpatairin lennon 128 onnettomuus tapahtui 28. helmikuuta 2009 kello 9.44 (UTC+2) paikallista aikaa ja 7.44 UTC-aikaa Traian Vuian kansainvälisellä lentoasemalla Timișoarassa Romaniassa. Turmakone oli Saab 2000, ja se oli lähtenyt Chișinăun kansainväliseltä lentoasemalta Moldovan pääkaupungista Chișinăusta. Koneessa oli neljä miehistön jäsentä ja 47 matkustajaa. Kaikki koneessa olleet selvisivät onnettomuudesta vammoitta.


title: Carpatairin lento 128

text: Lentokoneen kapteeni huomasi koneen laskeutumistelineiden olevan jumissa noin kymmenen kilometriä ennen länsiromanialaista Traian Vuian kansainvälistä lentoasemaa Timișoarassa, jonne kone oli laskeutumassa. Tämän jälkeen kone jäi miltei kahdeksi tunniksi kiertelemään lentoaseman yläpuolelle. Näin koneen polttoainemäärä väheni ja samalla myös tulipalon riski pienentyi.


title: Carpatairin lento 128

text: Samaan aikaan palokunta levitti lentoasemalle vaahtopatjaa, jonne kone lopulta pääsi laskeutumaan. Kaikki koneessa olleet onnistuttiin evakuoimaan ilman vahinkoja. Lentoasemalla oli odottamassa konetta kolme paloautoa ja vähintään kymmenen ambulanssia. Onnettomuuden jälkeen lentoasema suljettiin kahdeksi ja puoleksi tunniksi.


title: Carpatairin lento 128

text: Koneen kapteeneina olivat turmalennolla moldovalaiset Iurie Oleacov ja Leonid Babischi. Oleacovin mukaan matkustajat pysyivät rauhallisina tilanteesta huolimatta. Lentokoneessa oli matkustajina 23 moldovalaista, 11 romanialaista, yhdeksän italialaista, kaksi saksalaista ja kaksi kreikkalaista. Miehistö puolestaan oli kokonaan moldovalainen.


title: Kiirunankello

text: Kiirunankello ("Campanula uniflora") on arktisen alueen kellokasvi.


title: Kiirunankello

text: Yksivartinen kiirunankello on pienikokoinen, 5–20 senttimetriä pitkä maitiaisnesteinen kalju ruoho. Kasvin lehdet sijaitsevat varressa kierteisesti ja ovat ehyt- tai matalaan nyhälaitaisia. Lyhytruotiset aluslehdet ovat puikean soikeita tai pitkulaisia ja pituudeltaan 1–2 cm. Varsilehdet ovat suikeita tai tasasoukkia, lähes ruodittomia ja pituudeltaan 2–5 cm. Vaaleansiniset, nuokkuvat kukat ovat yksittäin. Kukan teriö on kapean kellomainen, 7–10 mm pitkä, noin sikiäimen pituinen. Verhiönliuskat ovat teriönmyötäisiä. Kiirunankello kukkii Suomessa heinäkuussa.


title: Kiirunankello

text: Kiirunankelloa esiintyy paikoittain Yhdysvalloissa, Kanadassa, Grönlannissa, Islannissa ja Venäjällä. Skandinaviasta kiirunankelloa löytyy Norjan ja Ruotsin tuntureilta sekä Suomen Enontekiöltä. Ensimmäisen kerran laji löydettiin Suomesta vuonna 1914 Pikku-Mallalta. Merkittävä osa Suomen tunnetuista kiirunankellon esiintymistä sijaitsee suojelualueilla. Suomessa laji on rauhoitettu.


title: Kiirunankello

text: Suomessa kiirunankellon esiintymät ovat lähinnä keskipaljakalla, korkeimmillaan tuhannessa metrissä. Tavallisesti lajia löytää puolivarjoisilta, pohjoiseen viettäviltä avoimilta kalliohyllyiltä. Kiirunankello on kalkinsuosija.


title: Jeffrey Parazzo

text:
Jeffrey Parazzo (s. 29. maaliskuuta 1978
Toronto, Ontario) on kanadalainen näyttelijä, joka tunnetaan roolistaan Trent Fernandezina televisiosarjasta "Power Rangers Dino Thunder". Ennen rooliaan hän usein esiintyi televisiomainoksissa ja teatterissa. Parazzo on esiintynyt muutamissa televisiosarjoissa ja elokuvissa, kuten "Älä kerro äidille" ja "Kadonneiden jäljillä". Hän vieraili myös ":ssä" Trent Fernandezin ja Tommy Oliverin ääninä.


title: Rub el Hizb

text: Rub el Hizb (, "neljännes + ryhmä", Unicode: U+06DE, ) on arabialaisten aakkosten merkki, joka tarkoittaa kappaleen loppumista. Se on nähtävissä monien maiden lipuissa ja Petronas Towersien pohjakaava on sen muotoinen.


title: Assam (tee)

text: Assam-tee on mustaa teetä, jota tuotetaan Intian Assamin osavaltiossa Brahmaputran laaksossa.


title: Assam (tee)

text: Intiassa alkoivat siirtomaakaudella teetä viljellä britit, jotka pyrkivät riippumattomuuteen Kiinasta teekaupassa. Teenkasvatuksen mahdollisuuksiin uskottiin, koska Assamista löydettiin oma villi teepensaskanta, assamintee ("Camellia sinensis var. assamica"). Tovin britit isänmaallisesti jopa väittivät, että teepensaan alkuperä olikin Intiassa, josta se oli levinnyt rajan läheiseen Kiinan Yunnaniin. Sittemmin teepensaan syntyseutu on villien teepensaskantojen ja niiden lähisukulaisten geeniperimän perusteella paikannettu Intian Assamin, Kiinan Yunnanin ja Myanmarin pohjoisosien muodostamalle vyöhykkeelle.


title: Assam (tee)

text: Teenkasvatusta varten Assamissa raivattiin metsää ja perustettiin suuria plantaaseja, joissa työolot olivat surkeat ja työntekijöiden kuolleisuus suuri.


title: Assam (tee)

text: Assamilainen teepensas viihtyy trooppisissa oloissa ja on viljelyssä kiinalaista teepensasta tuottoisampi. Se poikkeaa myös maultaan kiinalaisesta teestä, ja sitä käytetään usein erilaisissa vahvoissa aamiaisteesekoituksissa. Assamilaisen teepensaan ceylonilainen klooni on levinnyt teenviljelyssä laajalle alueelle, esim. Kenian teentuotantoon.


title: Assam (tee)

text: Assam-tee on luonteeltaan vahvaa, pehmeää ja "maltaista". Se on parasta nautittuna maidon kera. Parhaimpana Assam-teenä pidetään toista satokautta ("Second Flush"). Brittien maidon lisääminen teehen todetaan saaneen alkunsa, kun he halusivat pehmentää ensimmäisten assaminteen satojensa kiinanteetä voimakkaampaa makua. Länsimaisen teenjuonnin alkuvaiheessa tee oli alkujaan tuotu Kiinasta ja se oli maultaan erilaista.


title: Längelmäen vaakuna

text: Längelmäen kunnanvaakuna on saanut aiheensa Längelmäen alueen ominaispiirteistä. Vaakunan vesipyörä viittaa laajoihin vesistöihin ja niiden äärellä olleisiin lukuisiin myllyihin, ja kukat pellavanviljelyyn.


title: Längelmäen vaakuna

text: Vaakunan on suunnitellut Ahti Hammar, ja se vahvistettiin käyttöön 1. helmikuuta 1952. Vaakunan selitys on ”punaisessa kentässä vesiratas ja sen yläpuolella lakio; molemmat hopeaa; lakiossa kolme sinistä, viisilehtistä kukkaa”. Vaakuna muuttui epäviralliseksi kotiseutuvaakunaksi 2007 kun Längelmäki jaettiin Jämsän ja Oriveden kuntiin.


title: Bob Sauvé

text: Robert F. "Bob" Sauvé (17. kesäkuuta 1955 Sainte-Geneviève, Quebec, Kanada) on entinen kanadalainen jääkiekkomaalivahti ja nykyinen pelaaja-agentti.


title: Bob Sauvé

text: Sauvén menestyttyä juniorisarjoissa Buffalo Sabres varasi hänet vuonna 1975 ensimmäisellä kierroksella. Yhteensä Sauvé oli 17. varaus. 1975 Sabres varasi kolme maalivahtia, joista Sauvé ja Don Edwards olivat kuuluisimpia. Sauvé pelasi Sabresissa neljä ottelua kaudella 1976–1977 viettäen silti suurimman osan kaudesta AHL:ssä Rod Island Redissä, joka tunnetaan nykyisin nimellä Hartford Wolf Pack. Edwards oli alun alkaen menestyksekkäämpi heistä kahdesta. Seuraavana kautena Sauvé vietti aikaa Hershey Bearsin joukkueessa pelaten kaksitoista ottelua Sabresissa.


title: Bob Sauvé

text: Kauden 1979–1980 alkaessa Sauvé teki hyviä tuloksia harjoitusleireillä. Hänen sormensa kuitenkin murtui ja hän joutui aloittamaan kauden Hersheyssä. Kun Edwards joutui jäämään sivuun, Sauvé kutsuttiin Buffaloon, jonne mies myös jäi. Sauvé ja Edwards tekivät erinomaista työtä Sabresin maalilla ja he voittivatkin kauden päätyttyä Vezina Trophyn.


title: Bob Sauvé

text: 2. joulukuuta 1981 Sauvé myytiin Detroitiin, mutta hän palasi Sabresiin 1. kesäkuuta 1982 vapaana pelaajana. Edwars oli myyty Calgary Flamesille. Sauvén maalivahtiparina oli nuori Tom Barrasso kauden 1983–1984 ja kauden päätyttyä miehet jakoivat William M. Jennings Trophyn. Nopeasti Barrasso haastoi Sauvén ykkösmaalivahdin paikasta vahvoilla otteillaan ja Sauvé myytiin Chicagoon. Vaihdossa Sabres sai Blackhawksin kolmannen kierroksen varausvalinnan vuodelta 1986. Chicagossa Sauvé pelasi kaksi kautta ja liittyi New Jersey Devilsiin vapaana pelaajana 10. heinäkuuta 1987. Pelattuaan kaksi kautta Devilsissä, Sauvé ilmoitti vetäytyvänsä eläkkeelle selkäongelmien takia.


title: Bob Sauvé

text: Sauvén nuorempi veli, hyökkääjä Jean-François Sauvé, pelasi myös Sabresissa. Myös hänen poikansa Philippe Sauvé on pelannut maalivahtina NHL:ssä sekä nykyään Euroopassa.


title: 21st Century Breakdown

text: 21st Century Breakdown on yhdysvaltalaisen Green Day -yhtyeen 15. toukokuuta 2009 julkaistu kahdeksas studioalbumi. Albumissa on kolme osiota: "Act 1 – Heroes and Cons", "Act 2 – Charlatans and Saints" ja "Act 3 – Horseshoes and Handgrenades". Kappaleita levyltä löytyy 18.


title: 21st Century Breakdown

text:
Albumin tuottajana toimi Garbagesta tuttu Butch Vig, joka on tuottanut muun muassa Nirvanaa ja Smashing Pumpkinsia.
Albumilta on julkaistu singlet ”Know Your Enemy”, ”21 Guns”, ”East Jesus Nowhere”, ”21st Century Breakdown” ja ”Last of the American Girls”


title: 21st Century Breakdown

text: Levy myi Suomessa kultaa kymmenessä tunnissa julkaisun jälkeen.


title: Kiikalan vaakuna

text: Kiikalan kunnanvaakuna on saanut aiheensa paikkakuntalaisten liikanimestä. Kiikalalaisia kutsuttiin leikillisesti ”Kiikalan naurisäijiksi”.


title: Kiikalan vaakuna

text: Vaakunan on suunnitellut Ahti Hammar, ja se vahvistettiin käyttöön 4. tammikuuta 1960. Vaakunan selitys on ”punaisessa kentässä kultainen nauris”. Vaakuna muuttui epäviralliseksi kotiseutuvaakunaksi 2009 kun Kiikala liittyi Salon kaupunkiin.


title: Ahvenlampi

text: Ahvenlampi tarkoittaa seuraavia:


title: Tenholan vaakuna

text: Tenholan kunnanvaakuna on saanut aiheensa Tenholan historiasta. Enkeli oli kuva-aiheena jo keskiaikaissa Raaseporin kihlakunnan sinetissä, ja se toistui uudelleen pitäjän nostoväen lipussa isonvihan aikaan. Vaakunassa esiintyvä piilukirves on puolestaan Pyhän Olavin, pitäjän katoliselta keskiajalta peräisin olevan suojeluspyhimyksen symboli.


title: Tenholan vaakuna

text: Vaakunan on suunnitellut Gustaf von Numers, ja se vahvistettiin käyttöön 29. joulukuuta 1953. Vaakunan selitys on ”vihreässä kentässä hopeinen, polvistunut enkeli pitäen molemmilla käsillään kultaista lippua, jossa musta, paaluittainen piilu”. Vaakuna muuttui epäviralliseksi kotiseutuvaakunaksi 1993 kun Tenhola liittyi Tammisaaren kaupunkiin.


title: Denga

text: Denga () oli eräs Venäjän rahayksikkö 1300-luvulta 1800-luvulle saakka.


title: Denga

text: Hopeinen Denga otettiin käyttöön jo 1300-luvulla, ja se olikin Venäjän tärkein rahayksikkö vuoden 1534 rahauudistukseen saakka. Uudistuksessa dengan arvo tuli vastaamaan ½ kopeekkaa. Pietari Suuren rahauudistuksessa kolikko muuttui kupariseksi ja 1800-luvun puolivälissä siitä tuli nimeltään ½ kopeekkaa.


title: Euran vaakuna

text: Euran kunnanvaakuna on saanut aiheensa Euran historiasta. Vaakunan karhu on jaettu aihe Satakunnan vaakunan kanssa viitaten pitäjän asemaan yhtenä maakunnan vanhoista keskuksista. Sakarakoro symboloi seudun muinaislinnoja.


title: Euran vaakuna

text: Vaakunan on suunnitellut Gustaf von Numers, ja se vahvistettiin käyttöön 9. elokuuta 1954. Vaakunan selitys on ”kultakentässä sinisen, sakarakoroisen reunuksen ympäröimänä musta, punavaruksinen karhu pystyasennossa, oikeassa kämmenessään iskuun kohotettu sininen miekka”.


title: Ahvenlammi

text: Ahvenlammi tarkoittaa seuraavia:


title: Fort La Reine

text: Fort La Reine oli linnoitus läntisessä Kanadassa, linnoitus oli yksi useasta Pierre La Vérendryen rakennuttamasta linnoituksista joita hän käytti tukikohtinaan tutkiessaan ja edetessään läntisen Kanadan erämaa-alueilla. Linnoitus rakennettiin vuonna 1738 Assiniboinejoen rannalle, paikalle jossa sijäitsee nykyisessä Manitoban provinssissa, Portage la Prairien kaupungin paikalla. Linnoitus oli tutkimusmatkailun ohella tärkeä turkiskaupan keskus, jossa kauppiaat Manitoba-, Winnipegosis-, Winnipegjärviltä ja Saskatchewanjoelta kohtasivat.


title: Fort La Reine

text: Vérendrye suoritti useita tutkimusmatkoja ja niiden seurauksena rakensi useita tukikohtia, kuten Fort Dauphin, Fort Bourbon, Fort Paskoya ja Fort de la Corne.


title: Pohjoisen jäämeren konferenssi

text: Pohjoisen jäämeren konferenssi järjestettiin 27.–29. toukokuuta 2008 Ilulissatissa, Grönlannissa. Konferenssiin osallistuivat viisi Pohjoisen jäämeren rantavaltiota, Kanada, Norja, Tanska, Venäjä ja Yhdysvallat. Konferenssin tuloksena oli Pohjoisen jäämeren omistuskiistaa ja alueen ympäristöasioita selvittävä Ilulissatin julistus.Konferenssin kutsui koolle Tanskan silloinen ulkoministeri Per Stig Møller, joka pyrki kokouksella vahvistamaan kansainvälisten, arktisia alueita koskevien sopimusten kunnioittamista ja yhteistyötä ympäristökatastrofin ehkäisemisessä. "Meidän tulee jatkaa arktisten alueiden vaatimien velvollisuuksien täyttämistä, kunnes YK päättää kenelle Pohjoisen jäämeren alueet ja sen luonnonvarat kuuluvat. Meillä on myös velvollisuus mahdollistaa Pohjoisen jäämeren kestävä kehitys kunnioittaen alkuperäisasukkaita, jotka ovat kalastaneet ja metsästäneet täällä vuosituhansien ajan." Konferenssin toinen alkuunpanija oli Grönlannin pääministeri Hans Enoksen.


title: Pohjoisen jäämeren konferenssi

text: Konferenssin tuloksena oli kaikkien osallistujamaiden allekirjoittama Ilulissatin julistus, jonka mukaan ne kaikki noudattaisivat jo olemassa olevia säädöksiä, kuten Yhdistyneiden Kansakuntien merioikeusyleissopimusta ja muita monenvälisiä ympäristösopimuksia.


title: Pohjoisen jäämeren konferenssi

text: Konferenssin suurin kritiikinlähde oli joidenkin Arktisen neuvoston jäsenmaiden jättäminen ulkopuolelle. Näihin lukeutuivat muun muassa alueen alkuperäiskansat, Islanti, Ruotsi ja Suomi. Rob Huebertin, Calgaryn yliopiston armeija- ja strategiatutkimuskeskuksen apulaisjohtajan, mielestä konferenssin järjestäjänä olisi tullut olla Arktinen neuvosto, ei yksittäinen valtio. Mikäli konferenssin olisi järjestänyt Arktinen neuvosto, se olisi Huebertin mukaan ollut merkittävä vahvistus Arktisen neuvoston yhteistyölle. Ennen konferenssin alkua Tanskan hallituksen kansainvälisen oikeuden osastonjohtaja Thomas Winkler sanoi, että Tanska välittää Arktiselle neuvostolle Ilulissatin tapaamisen tapahtumista. "Ilulissatin konferenssin ei ole tarkoitus olla Arktisen neuvoston kilpailija."


title: Pohjoisen jäämeren konferenssi

text: Grönlantilaispoliitikko ja grönlantilaisen ympäristöjärjestön, Inuit Circumpolar Conferencen, puheenjohtaja Aqqaluk Lynge sanoi alkuperäiskansojen poisjättämisen marginalisoivan heidät.


title: Valkoinen Ranger

text: Valkoinen Ranger () on kuvitteelinen titteli Power Rangers -universumissa. Se esiteltiin ensi kerran televisiosarjassa "Mighty Morphin Power Rangersin", jaksossa "White Light, Part 1" vuonna 1994. Sarjassa tittelin loivat Zordon ja Alpha 5, jotka tekivät Tommy Oliverista ensimmäisen henkilön kantamaan Valkoisen Rangerin titteliä ja olemaan myös ryhmänjohtaja.


title: Valkoinen Ranger

text: Sarjojen aikana naiset ovat olleet Valkoisen Rangerin roolissa pääjäseniä, kun taas miehet ovat toimineet erikoistapauksina tullessaan kesken sarjaan mukaan. Miehillä on yleensä aseista käytössä miekka, kun taas naispuolisten Valkoisten Rangereiden aseet muistuttavat Vaaleanpunaisten Rangereiden aseita. Valkoinen Ranger on lisäksi harvoiten käytetty titteli, vaikka sen kaksi omistajaa ovatkin toimineet ryhmänjohtajina.


title: Valkoinen Ranger

text: Titteli on esiintynyt seuraavissa sarjoissa:Valkoinen Ranger on esiintynyt ainoassa elokuvassaan Power Rangers vuonna 1995, jossa hahmoa näytteli Jason David Frank. Ensimmäinen Valkoinen Ranger Tommy Oliver toimii myös elokuvassa ryhmänsä johtajana televisiosarjan Mighty Morphin Power Rangersin tavoin.


title: Valkoinen Ranger

text: Valkoinen Ranger on pelattavana hahmona muun muassa Super Nintendolle ja Sega Mega Drivelle julkaistussa -pelissä, sekä ja issa.


title: IHeartMedia

text: iHeartMedia on yhdysvaltalainen mediayhtiö. Se omistaa yli 800 radioasemaa eri puolilla Yhdysvaltoja, joilla se muodostaa maan suurimman radioverkon. Yrityksen perustivat L. Lowry Mays ja Red McCombs vuonna 1972.


title: IHeartMedia

text: iHeartMedian omistama Clear Channel Communications on yksi maailman suurimmista ulkomainontayrityksistä. Sillä on yli 900 000 mainospaikkaa eri puolilla maailmaa.


title: Hyönteistietokanta

text: Hyönteistietokanta on tietokanta internetissä, jonne havaintoja voi ilmoittaa kuka tahansa, lähinnä harrastajat ja tutkijat, perhosista ja muista hyönteisistä. Sen havainnot ovat avoimesti kaikkien saatavilla. Hyönteistietokannan kehitti Matti Virtala.


title: Hyönteistietokanta

text: Tietokannan kasvu alkoi 2000-vuosikymmenen puolivälissä, kun sen tietokanta siirettiin Helsingin yliopiston Luonnontieteellisen keskusmuseon palvelimelle ja Suomen Perhostutkijain Seura alkoi käyttämään sitä pääasiallisena tietojenkeruukanavanaan. Syyskuussa 2008 tietokantaan tallennettiin miljoonas havainto, kun Ruotsin vastaavassa oli vasta puoli miljoonaa havaintoa.


title: Hyönteistietokanta

text: Kaksisiipisten ja perhosten tiedonkeruu on keskitetty Hyönteistietokantaan, kun esimerkiksi sudenkorentotiedot ohjataan tallentamaan Luonnontieteellisen keskusmuseon havaintotietokanta Hatikkaan. Pääosa esimerkiksi nivelkärsäisten ja perhosten tiedoista on Hyönteistietokannassa, mutta viime vuosina uhanalaisten perhoslajien tietoja on tallennettu myös Suomen ympäristökeskuksen Eliölajit-tietokantaan. Esimerkiksi Suomen lajien uhanalaisuusarvioinnissa, Suomen lajien uhanalaisuus – Punainen kirja 2010, perhosten uhanalaisuusarviointi perustui pääsääntöisesti Hyönteistietokannan havaintoaineistoon.


title: Hyönteistietokanta

text: Hyönteistietokanta toimii Luonnontieteellisen keskusmuseon GBIF-palvelimella, joka on toinen Helsingin yliopiston GBIF-palvelimista. Hyönteistietokantaan on tallennettu myös Luonnontieteellisen keskusmuseon kokoelmatietoja.


title: Hyönteistietokanta

text: Suomen yksityisistä tietokannoista suurimmat aineistot ovat Hyönteistietokannassa ja BirdLife Suomen Tiira-tietokannassa. Julkisista havaintojenkeruujärjestelmistä suurimmat ovat Hyönteistietokanta, Hatikka ja Tiira.


title: Tuomas Ketola

text: Tuomas Ketola (s. 21. helmikuuta 1975 Turku) on suomalainen tennispelaaja. Parhaimmillaan hän on ollut tenniksen maailmanlistan kaksinpelirankingin sijalla 130 toukokuussa 1998 ja nelinpelirankingin sijalla 76 lokakuussa 1998. Hän on viisi kertaa selviytynyt Grand Slam -turnauksen pääsarjaan, mutta vain kerran voittanut ensimmäisen kierroksen ottelunsa.


title: Tuomas Ketola

text: Huhtikuussa 1998 Ketola hävisi parinsa Neville Godwinin kanssa Hong Kongin ATP-turnauksen loppuottelun Byron Blackille ja Alex O'Brienille. Hän on voittanut viisi ATP-haastajaturnausta. Ketola pelasi Suomen Davis Cup -joukkueessa vuosina 1993–2007. Hän on eniten Davis Cup -maaotteluita pelannut suomalainen 31 maaottelullaan.


title: Tuomas Ketola

text: Peliuransa lopetettuaan Ketola on toiminut valmentajana Tampereen Tennisseurassa sekä Micke Kontisen henkilökohtaisena valmentajana.


title: Heinrich Haussler

text: Heinrich Haussler (s. 25. helmikuuta 1984 Inverell, Uusi Etelä-Wales, Australia) on saksalais-australialainen maantiepyöräilijä, joka edustaa UCI World Tour -tasolla kilpailevaa Bahrain-Merida-tallia.


title: Heinrich Haussler

text: Saksalaissukuinen Haussler asui syntymäkaupungissaan Inverellissa, Uuden Etelä-Walesin pohjoisosissa, vuoteen 1999, jolloin hän 15-vuotiaana muutti Saksaan tavoitteenaan ammattipyöräilijän ura. Hän aloitti ammattilaisuransa Gerolsteiner-tallissa 2005 ja voitti heti ensimmäisenä ammattilaisvuonnaan etapin Espanjan ympäriajossa. Vuosina 2009–2010 hän edusti Cervélo TestTeamia, kausilla 2011–2012 Garmin-Cervéloa, 2013–2016 IAM Cyclingia ja vuodesta 2017 Bahrain-Meridaa. Haussler on ajajatyypiltään kirimies ja hänen ominaisuutensa sopivat hyvin myös mukulakivipintaisilla teillä ajettaviin kevään klassikoihin.


title: Heinrich Haussler

text: Haussler sijoittui toiseksi vuoden 2009 Milano – San Remo -klassikossa jouduttuaan päästämään Mark Cavendishin ohitseen aivan viime metreillä. Hän sijoittui samana vuonna toiseksi myös Flanderin ympäriajossa. Ranskan ympäriajossa hän voitti mäkisessä maastossa ajetun 13. etapin yli neljän minuutin erolla toiseksi tulleeseen Amets Txurrukaan. Hän voitti maantieajon Australian-mestaruuden 2015.


title: George Sangster

text: George Sangster on alankomaalainen Leidenissa asuva lintutieteilijä.


title: George Sangster

text: Sangsterin erikoisalaa on lintujen taksonomia. Hän on kirjoittanut aiheesta useita artikkeleita lintutieteellisiin sarjoihin, kuten Dutch Birding ja British Birds. Hän toimii Alankomaiden, Ison-Britannian ja Euroopan lintujen luokittelukomiteoissa.


title: George Sangster

text: Sangster nimesi yhdessä Frank G. Rozendaalin kanssa uuden indonesialaisen kehrääjälajin ("Caprimulgus meesi") vuonna 2004. Laji on nimetty Gerlof Fokko Meesin kunniaksi. Lajilla ei vielä ole suomenkielistä nimeä.


title: Greetings from Finsbury Park, N4

text: Greetings from Finsbury Park, N4 on suomalaisen pop-duo Dirty Fingernailsin esikoisalbumi. Se julkaistiin 15. lokakuuta 2008.


title: Greetings from Finsbury Park, N4

text: Kaikki kappaleet kirjoittanut Dirty Fingernails.


title: Frank G. Rozendaal

text: Frank G. Rozendaal (9. toukokuuta 1957 – 3. joulukuuta 2013) oli alankomaalainen lintutieteilijä.


title: Frank G. Rozendaal

text: Rozendaalin erikoisalaa oli lintujen taksonomia. Hän julkaisi useita artikkeleita lintujen luokittelusta.


title: Frank G. Rozendaal

text: Yhdessä George Sangsterin kanssa Rozendaal nimesi uuden indonesialaisen kehrääjälajin ("Caprimulgus meesi") vuonna 2004. Laji nimettiin Gerlof Fokko Meesin kunniaksi. Sillä ei ole vielä suomenkielistä nimeä. Rozendaal nimesi tanimbarinsilkkikerttusen ("Cettia carolinae") vuonna 1987.


title: 300: March to Glory

text: 300: March to Glory on Collision Studiosin kehittämä ja Warner Bros. Interactiven hack and slash -tyylinen videopeli. Helmikuussa 2007 PlayStation Portablelle julkaistu peli perustuu Frank Millerin "300"-sarjakuvasarjaan ja samannimiseen elokuvaan.


title: 300: March to Glory

text: Peli alkaa hetkeä ennen Thermopylain taistelua ja pelaaja ottaa haltuunsa kuningas Leonidaan taistellen tällä elokuvasta ja sarjakuvista tuttujen kenttien läpi. Pelaaja saa matkan varrella muun muassa tappamistaan persialaisista pisteitä, joilla hän voi parannella haarniskaansa ja aseitaan tai ostaa uusia liikkeitä. Hän kohtaa taistelussa useita erilaisia vastuksia, kuten orjia, keihäsmiesiä, jousimiehiä ja myös itse persialaisten kenraaleita. Pelaaja pääsee myös välillä ohjaamaan muita joukkojaan falangissa, jota käytetään etenkin suuria petoja, kuten sotanorsuja vastaan.


title: Scarface: Money. Power. Respect.

text: Scarface: Money. Power. Respect. on FarSight Studiosin kehittämä ja Vivendi Gamesin julkaisema strategiapeli, joka pohjautuu elokuvaan "Scarface - arpinaama". Peli julkaistiin vuonna 2006 PlayStation Portablelle.


title: Scarface: Money. Power. Respect.

text: "Scarface: Money. Power. Respect." on kuitenkin edeltäjästään poiketen vuoropohjainen strategiapeli, jossa on sekä yksinpeli että moninpeli. Pelaaja hallitsee omaa aluettaan tehden strategisia päätöksiä saadakseen valtaa ja komentaa samalla joukkojaan taistelussa vastustajiensa kanssa.


title: Mario Tennis (Nintendo 64)

text: Mario Tennis on Camelot Software Planningin kehittämä ja Nintendon julkaisema urheilupeli. Peli on julkaistu vuonna Nintendo 64:lle. Tässä pelissä esiteltiin ensimmäistä kertaa Waluigi.


title: Koldo Fernández

text: Koldo Fernández de Larrea (s. 13. syyskuuta 1981 Vitoria-Gasteiz, Baskimaa) on espanjalainen maantiepyöräilijä. Hän aloitti ammattilaisuransa vuonna 2004 ja edusti Euskaltel-Euskadi-tallia vuoteen 2011 saakka. Viimeisillä ammattilaiskausillaan 2012–2014 hän kilpaili Garmin-joukkueessa. Hän oli ajajatyypiltään kirimies.


title: Helsingin päätösasiakirja

text: Euroopan turvallisuus- ja yhteistyöjärjestön päätösasiakirja, joka tunnetaan nimellä Helsingin päätösasiakirja, oli toimenpide, joka viimeisteli Helsingissä vuoden 1975 heinä-elokuussa pidetyn Euroopan turvallisuus- ja yhteistyökokouksen (ETYK). Yhteensä 35 valtiota (Yhdysvallat, Kanada ja kaikki Euroopan valtiot Albaniaa ja Andorraa lukuun ottamatta) allekirjoitti asiakirjan, jonka tavoitteena oli parantaa länsimaiden ja sosialististen valtioiden välisiä suhteita.


title: Helsingin päätösasiakirja

text: Päätösasiakirja hyväksyttiin 1. elokuuta 1975 Finlandia-talossa. Se jakautuu neljään pääkohtaan eli ”koriin”. Ensimmäinen käsitteli Euroopan turvallisuuskysymyksiä, toisessa päätettiin yhteistyöstä muun muassa taloudessa, tieteessä ja ympäristönsuojelussa, kolmas koski yhteistoimintaa humanitaarisilla aloilla ja neljäs konferenssin seurantaa ja tulevia kokouksia. Lisäksi toisen ja kolmannen korin välissä on lyhyt Välimeren alueen turvallisuuskysymyksiä käsittelevä osio. Tarkoituksena oli parantaa itä- ja länsiblokin vuorovaikutusta toisiinsa nähden.


title: Helsingin päätösasiakirja

text: Sopimus oli merkittävä kylmän sodan jännitteiden lieventämisessä.


title: Helsingin päätösasiakirja

text: 1970-luvun jälkipuoliskolla itäblokin maiden toisinajattelijat alkoivat perustaa niin sanottuja Helsinki-ryhmiä, jotka vaativat näiden maiden hallituksilta Helsingin päätösasiakirjan ihmisoikeuksia koskevien kohtien toteuttamista käytännössä. Näistä merkittävimmäksi muodostui Neuvostoliitossa toiminut Moskovan Helsinki-ryhmä. Myös Tšekkoslovakiaan syntynyt Charta 77 -ryhmä esitti samat vaatimukset.


title: Helsingin päätösasiakirja

text: Sopimuksen allekirjoittaneet valtiot ranskankielisessä aakkosjärjestyksessä.


title: SCB

text: SCB voi tarkoittaa ainakin seuraavia:


title: Valkosalvia

text: Valkosalvia ("Salvia apiana") on monivuotinen huulikukkaiskasvien heimon pensas, joka on kotoisin Lounais-Kaliforniasta. Kasvia viljellään sen tuoksuvien harmaanvihertävien lehtien ja valkoisten kukkien vuoksi.


title: Valkosalvia

text: Kasvi kasvaa noin 60-100 senttimetriä korkeaksi.


title: Valkosalvia

text: Valkosalviaa lisätään siemenestä tai pistokkaista. Esikasvatus siemenestä aloitetaan maaliskuussa. Valkosalvia hitaa hitaasti ja epätasaisesti ja vaatii lämpimän ympäristön itääkseen. Taimet istutetaan ravinteikkaaseen multaan. Valkosalvia vaatii pitkän ja lämpimän kasvukauden, ruukkukasvatus onnistuu kasvihuoneessa tai lämpimällä seinustalla. Laji on hallanarka eikä talvehdi Suomessa.


title: Valkosalvia

text: Valkosalviaa käytetään suitsukkeena. Valkosalvian savulla uskotaan uuspakanallisissa uskonnoissa olevan puhdistava ja huonoa energiaa poistava vaikutus.


title: Golf (videopeli)

text: Golf on Nintendon vuonna julkaisema urheilupeli, joka on Mario Golf -pelisarjan ensimmäinen osa. Peli on julkaistu Nintendo Entertainment Systemille ja Famicom Disk Systemille. Peli on julkaistu myöhemmin myös muun muassa Game Boylle. "Golfia" voi pelata yhteensä 1-4 pelaajaa.


title: Orli Znojmo

text: Orli Znojmo on tšekkiläinen jääkiekkojoukkue Znojmosta. Se pelaa Itävallan pääsarjassa Erste Bank Eishockey Ligassa. Joukkue pelaa kotiottelunsa Hostan Arenalla.


title: Orli Znojmo

text: Joukkue pelasi ennen Itävallan pääsarjassa pelaamista Tšekin pääsarjassa Extraligassa. Joukkueen paras sijoitus Tšekin Extraligassa on kolmas sija kaudella 2005-06. NHL:n työsulkukaudella 2004-05 joukkueessa pelasi useita NHL-pelaajia, esim. Patrik Eliáš, Martin Havlát ja Tomáš Vokoun.


title: Jokaiselle tulta

text: Jokaiselle tulta on reggae-yhtye Soul Captain Bandin ensimmäinen pitkäsoitto vuodelta 2001. Levy myi kultaa alkuvuodesta 2009 ensimmäisenä suomenkielisenä reggaelevynä. Juhlan kunniaksi levystä julkaistiin saman vuoden toukokuussa vinyylipainos ja yhtye teki levyn kokoonpanolla lyhyen kiertueen.


title: Jokaiselle tulta

text: Levyltä on julkaistu kaksi singleä: "Taistelun arvoinen / Hypnoosiin" ennen albumia sekä "Mitä suurempi puu / Älä juo tota juttuu" albumin julkaisun jälkeen. Ensiksimainittu sisältää kummastakin kappaleesta lyhennetyt versiot, myöhempi sisältää alkuperäisten versioiden lisäksi KOE remixin "Mitä suurempi puu" -kappaleesta sekä Bommitommin tekemän dubin "Tota juttuu" -kappaleesta. Mitä suurempi puu -singlestä on tehty myös rajoitettu vinyylipainos. Lisäksi "Vapauden kaiho" julkaistiin samannimisellä Amnestyn hyväksi tuotetulla kokoelmalevyllä.


title: Jokaiselle tulta

text: Albumi debytoi Suomen virallisen listan kuudennella sijalla, ja se pysyi listalla yhteensä 11 viikkoa.Torvisovitukset Baabelin Torvet ja Tommi Tikkanen.


title: BK Mladá Boleslav

text: BK Mladá Boleslav (Bruslařský klub Mladá Boleslav) on tšekkiläinen jääkiekkoseura, joka pelaa Tšekin pääsarjassa Tipsport Extraliga. Seura pelaa kotiottelunsa Ško-Energo Arénalla Mladá Boleslavissa. Seuran kapteeni on David Výborný.


title: Feliks Tuisku

text: Feliks Waldemar Tuisku () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä vääpelinä ja joukkueenjohtajana.


title: Feliks Tuisku

text: Tuiskun vanhemmat olivat sahanomistaja Isak Tuisku ja Hedvig Sofia Nikkola. Hänet vihittiin avioliittoon vuonna 1925 Liisa Saurion kanssa.


title: Feliks Tuisku

text: Tuisku kävi kansakoulun ja yhden lukukauden maamieskoulua ja suoritti yksityisesti viidennen luokan Jämsän yhteiskoulussa vuonna 1924.


title: Feliks Tuisku

text: Tuisku työskenteli maanviljelijänä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 30. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui pataljoonan rintamalta paluun jälkeen Polangenissa järjestetyille erikoiskursseille (pommarikurssi) vuonna 1917.


title: Feliks Tuisku

text: Tuisku saapui Suomeen (Vaasaan) jääkäreiden pääjoukon mukana vääpeliksi ylennettynä 25. helmikuuta 1918. Hänet komennettiin Suomen sisällissotaan aluksi komppanianvääpeliksi ja myöhemmin joukkueenjohtajaksi 4. jääkärirykmentin 9. jääkäripataljoonan 3. komppaniaan. Hän otti osaa sisällissodan taisteluihin Viipurissa.


title: Feliks Tuisku

text: Tuisku palveli sisällissodan jälkeen 4. Jääkärirykmentistä muodostetussa Jääkäripataljoona 4:ssä, joka tunnettiin myöhemmin nimillä Pohjolan jääkäripataljoona ja Kajaanin sissipataljoona. Hän toimi pataljoonassa joukkueenjohtajana, komppanianpäällikkönä ja lopuksi pataljoonan talouspäällikkönä. Hän osallistui heimosotiin Petsamon retkikuntaan 25. helmikuuta 1920. Hän lähti retkelle Tampereelta II komennuskunnan (nimi muuttui myöhemmin retkikunnan 2. komppaniaksi) päällikkönä. Hän haavoittui sotaretkellä Salmijärven taistelussa 1. huhtikuuta 1920. Atmeijasta hän erosi 14. toukokuuta 1927 ja työskenteli sen jälkeen maanviljelijänä Nurmeksessa.


title: Feliks Tuisku

text: Tuisku osallistui talvisotaan Lieksassa Pohjois-Karjalan Ryhmän Täydennyspataljoonan komentajana. Välirauhan aikana hän toimi Lieksan komendanttina. Jatkosodan puhjettua hänet komennettiin 35. Linnoituskomppanian päälliköksi Rukajärvelle. Hänet haudattiin Nurmekseen.


title: Feliks Tuisku

text: Tuisku toimi Nurmeksen Hevosystäväin Seuran jäsenenä ja oli Manttaalikunnan ja Metsänhoitoyhdistyksen puheenjohtajana ja Maataloustuottajain Pohjois-Karjalan piirin johtokunnan varapuheenjohtajana. Hän toimi myös Nurmeksen Sähkö Oy:n johtokunnan jäsenenä.


title: Saab 21

text: Saab 21 oli ruotsalaisen Saabin toisen maailmansodan aikana kehittämä hävittäjälentokone, jonka ensilento tapahtui 30. heinäkuuta 1943. Yksipaikkaista, työntöpotkurilla varustettua konetta valmistettiin eri versioina 299 kappaletta vuoteen 1948 mennessä.


title: Saab 21

text: Saab ei ollut ensimmäinen yhtiö kaavailemaan työntöpotkurikonetta, mutta Ruotsi oli harvoja maita, joka otti sellaisen käyttöön. Moottorin ja potkurin sijoittaminen ohjaamon taakse mahdollistaa moninaisen asevalikoiman asentamisen koneen nokkaan. Potkurivirtaus ei myöskään lisää koneen rungon kitkaa. Saab 21:ssä oli - luonnollisesti - kaksoispuomipyrstö, jossa potkuvirtauksella oli vaikutusta korkeusvakauttimeen ja -peräsimeen. Koneen mahdollinen heikkous on se, että hypätessään ohjaaja voi törmätä koneen potkuriin, mutta tällä on myös sotatoimissa ohjaaja motivoiva vaikutus. Saab 21:eenkin asennettiin heittoistuin. Sittemmin Saabilla, joka kehitti oman heittoistuimen, on riitaa läntisen heittoistuinmonopolin, englantilaisen Martin-Bakerin kanssa.


title: Saab 21

text: Vuonna 1947 J 21:een asennettiin De Havilland Goblin-suihkumoottori ja se sai tunnuksen Saab 21R.


title: Saab 21

text: Konetta käytti vain Ruotsin ilmavoimat.


title: Saab 21

text: Vain kolme konetta on säilytetty tähän päivään asti


title: Saab 21

text: Samaan aikaan kaavailtiin eri puolella maailmaa työntöpotkurikoneita:


title: Reesusmakaki

text: Reesusmakaki ("Macaca mulatta") eli reesusapina on häntäapinoihin ("Cercopithecidae") kuuluva laji.


title: Reesusmakaki

text: Reesusmakakin turkki on keskipitkä. Sen ruumis on noin 50 cm pitkä, häntä noin 25 cm pitkä. Painoa sillä on 6–10 kg; naaraat ovat uroksia pienempiä. Sitä esiintyy laajalla alueella Afganistanista Intian yli Pohjois-Thaimaahan, Etelä-Kiinaan ja Vietnamiin asti hyvin erilaisilla biotoopeilla aarniometsissä, metsäviljelmillä ja kallioalueilla sekä kylien, kaupunkien ja luostareiden välittömässä läheisyydessä.


title: Reesusmakaki

text: Reesusmakaki syö marjoja ja siemeniä sekä hyönteisiä ja muita pikkueläimiä. Kantoaika kestää 130–180 päivää; naaras synnyttää yhden poikasen, jota se hoitaa useita kuukausia.


title: Reesusmakaki

text: Reesusmakaki on tärkeä koe-eläin lääketieteessä, kuten aids-tutkimuksessa, neurotieteessä ja käyttäytymisen biologian tutkimuksessa. Reesusmakakin koko perimä on selvitetty.


title: HIJS Hokij Den Haag

text: HIJS Hokij Den Haag on jääkiekkojoukkue Haagista. Joukkue pelaa Alankoimaiden pääsarjassa Eredivisiessä. Seura on perustettu vuonna 1933 ja se pelaa 75. kauttaan kaudella 2008-2009. Joukkue pelaa kotiottelunsa De Uithofilla.


title: HIJS Hokij Den Haag

text: "päivitetty xx.xx.xxxx"


title: Vantaan taidemuseo Artsi

text: Vantaan taidemuseo Artsi on Vantaan Myyrmäen kulttuuri- ja monitoimikeskus Myyrmäkitalossa sijaitseva taidemuseo. Museon ensimmäinen näyttely Myyrmäkitalossa pidettiin vuonna 1994. Taidemuseo pyrkii nykyään erikoistumaan urbaaniin taiteeseen eli esimerkiksi graffitiin sekä katu- ja performanssitaiteeseen perinteisemmän taiteen rinnalla.


title: Vantaan taidemuseo Artsi

text: Vuonna 2015 taidemuseon kävijämääräksi kirjattiin 8 766 henkeä. Museokäynti on ilmainen. Samana vuonna Vantaan kaupunginmuseossa kävi 9 646 henkeä ja Suomen ilmailumuseossa 38 590 henkeä. Vuoden 2016 alussa taidemuseon suuntausta on kohdennettu uudelleen.


title: Vantaan taidemuseo Artsi

text: Taidemuseon naapurina samassa talossa on Myyrmäen kirjasto. Myyrmäkitalo sijaisee Myyrmäen rautatieaseman länsipuolella ja kauppakeskus Myyrmannin pohjoispuolella.


title: Vantaan taidemuseo Artsi

text: Näyttelytoiminnan lisäksi Vantaan taidemuseon toimintaan kuuluu pedagogia- ja kokoelmatoiminta. Vantaan taidemuseo vastaa Vantaan kaupungin taidekokoelman ylläpidosta, hoidosta ja taidehankinnoista. Kaupungin kokoelman perustan muodostavat graafikko Pentti Kaskipuron teosten kokoelma ja Lauri Santtu -kokoelma. Karttuvasta kokoelmasta suuri osa on tallennettu kaupungin virastoihin ja laitoksiin.


title: Vantaan taidemuseo Artsi

text: Vantaan taidemuseo on Suomen museoliiton jäsenmuseo.


title: Vantaan taidemuseo Artsi

text: Kaupungin taidekokoelmaa esitellään myös kaupungintalon sivurakennuksessa Tikkurilassa toimivan, Vantaan taidemuseon ja Vantaan taiteilijaseuran yhteisen Galleria K:n näyttelyissä.


title: Eindhoven Kemphanen

text: Eindhoven Kemphanen on jääkiekkojoukkue Eindhovenista. Joukkue pelaa Alankomaiden ja Belgian yhteisessä pääsarjassa BeNe Leaguessa.


title: Eindhoven Kemphanen

text: "päivitetty XX.XX.XXXX"


title: Eaters Geleen

text: Eaters Geleen on alankomaalainen jääkiekkojoukkue Sittard-Geleenin kaupungista. Se pelaa maan pääsarjassa Eredivisiessä. Joukkue pelaa kotiottelunsa Ijshal Glanerbrookin areenalla.


title: Eaters Geleen

text: "päivitetty xx.xx.xxxx"


title: Vesiapinahypoteesi

text: Vesiapinahypoteesi on brittiläisen meribiologi Alister Hardyn esittämä teoria, jonka mukaan ihmisestä on kehittynyt huomattavan erinäköinen kuin ihmisapinoista siksi, että ihmisen kantamuoto joutui jossain evoluution vaiheessa sopeutumaan osittaiseen vesielämään. Hardy kiinnitti erityisesti huomiota siihen, että ihmisellä on lähes karvaton iho mutta muihin kädellisiin verrattuna poikkeuksellisen paksu ihonalainen rasvakerros. Näitä ominaisuuksia esiintyy lähinnä merissä elävillä nisäkkäillä, kuten delfiineillä, mursuilla ja sireenieläimillä, ja niitä pidetään sopeumina lämmönsäätelyyn vedessä. Vesiapinahypoteesin avulla voidaan selittää monia muitakin ihmisen eroavaisuuksia muihin maanisäkkäisiin verrattuna, kuten pystykävely, suuret aivot, runsas hikoilu ja viehtymys veteen. Hypoteesi ei kuitenkaan ole saavuttanut suosiota paleoantropologien keskuudessa.


title: Vesiapinahypoteesi

text: Saksalainen patologi Max Westenhöfer oli ilmeisesti ensimmäinen moderni tutkija, joka esitti, että ihmisen evoluutiossa on voinut olla veteen sopeutumisen vaihe. Hän mainistsi asiasta lyhyesti vuonna 1942 ilmestyneessä kirjassa.


title: Vesiapinahypoteesi

text: Brittiläinen meribiologi Alister Hardy oli saanut saman ajatuksen jo vuonna 1929. Hän kuitenkin arveli, että ajatus herättäisi suurta vastustusta, ja pelkäsi sen esittämisen haittaavan urakehitystään. Siksi hän ei tuonut ajatustaan julki ennen kuin vuonna 1960, jolloin hän piti esitelmän paikallisen sukelluskerhon kokouksessa. Esitelmä herätti suurta huomiota, ja sanomalehdissä sitä kommentoitiin mm. otsikolla "Professori Hardy esittää että ihmiset polveutuvat delfiineistä". Oikaistakseen tällaisia väärinymmärryksiä Hardy julkaisi pian New Scientist -lehdessä artikkelin, jonka otsikossa hän kysyi, viettikö ihminen aikaisemmin enemmän aikaa vedessä. Artikkelissaan hän käytti termiä "vesiapina" (alkukielellä "aquatic ape"). Alkukohun jälkeen Hardyn ajatus käytännössä unohdettiin. Desmond Morris omisti sille pari sivua vuonna 1967 ilmestyneessä kirjassaan "Alaston apina" (suom. 1968). Morris piti teoriaa mahdollisena mutta todistamattomana. Walesilainen kirjailija Elaine Morgan huomasi vesiapina-ajatuksen Morrisin kirjassa ja vakuuttui sen selitysvoimasta. Morgan kehitti ajatusta edelleen ja antoi sille merkittävän roolin vuonna 1972 ilmestyneessä kirjassaan "Naisen esihistoria" (suom. 1973).


title: Vesiapinahypoteesi

text: Suomalainen paleontologi Björn Kurtén esitteli vesiapinahypoteesin vuonna 1986 ilmestyneessä kirjassaan "Våra äldsta förfäder", ja totesi sen olevan uskottavin esitetyistä selityksistä ihmisen ja simpanssien välisille eroille. Vuonna 1987 pidettiin Alankomaiden Valkenburgissa tieteellinen kokous, jossa 22 aiheesta kiinnostunutta (useimmat biologian tai ihmisen fysiologian asiantuntijoita) kokoontui väittelemään vesiapinahypoteesin uskottavuudesta. Yhteistä johtopäätöstä ei syntynyt, mutta 1991 julkaistiin kirja, jossa kokouksen esitelmöitsijät toivat esiin näkemyksensä.


title: Vesiapinahypoteesi

text:
Paleoantropologien keskuudessa vesiapinahypoteesi ei ole koskaan saavuttanut suosiota. On esitetty, että vesiapinahypoteesin saama nuiva vastaanotto johtuu osittain siitä, että ajatusta ei alun perin esittänyt paleoantropologi tieteellisessä julkaisussa vaan biologi suurelle yleisölle tarkoitetussa lehtijutussa. Varsinaisissa tieteellisissä sarjoissa on ilmestynyt vain muutamia vesiapinahypoteesia käsitteleviä artikkeleita.
Muiden alojen tutkijoissa vesiapinahypoteesin kannattajia sen sijaan on useita. Siitä ovat eri
näkökulmista kirjoittaneet mm. lääkäri Mark Verhaegen, ravitsemustieteilijät Michael Crawford ja Stephen Cunnane sekä kädellisten tutkija Carsten Niemitz. Desmond Morris on esitellyt vesiapinahypoteesin TV-ohjelmassaan. Elaine Morgan on kuitenkin ollut vesiapinahypoteesin aktiivisin puolestapuhuja. Hän on kirjoittanut aiheesta kuusi kirjaa ja pitänyt siitä useita esitelmiä. Vesiapinahypoteesia onkin kritisoitu uskottavuuden puutteesta, koska sitä kannattavat lähinnä henkilöt, jotka eivät tutki ihmisen evoluutiota ammatikseen.


title: Vesiapinahypoteesi

text: Perinteisesti on ajateltu, että ihmisen kehittyminen sai vauhtia, kun ihmisen esivanhemmat laskeutuivat puusta maahan ja siirtyivät elämään savannille. Vesiapinateorian kannattajien mukaan tämä ei kuitenkaan ole uskottavaa, koska monet ihmiselle tyypillisistä piirteistä ovat savannilla hyödyttömiä tai suorastaan haitallisia. Niinpä on vaikea nähdä, kuinka ne olisivat voineet kehittyä luonnonvalinnan avulla savannioloissa. Sen sijaan he esittävät, että nämä piirteet kehittyivät sopeumina joko vesielämään tai sen jälkeiseen maaelämään. Tällaisia piirteitä ovat Elaine Morganin mukaan mm. seuraavat:


title: Vesiapinahypoteesi

text: Vesiapinahypoteesia on kritisoitu voimakkaasti, ja useimmat paleoantropologit pitänevät sitä lähinnä kuriositeettina. Jim Moore on syyttänyt vesiapinahypoteesin kannattajia todistusaineiston harhaanjohtavasta valikoinnista. Hänen mukaansa väite, että karvattomuus on lähinnä vedessä elävien nisäkkäiden ominaisuus on väärä, koska monet täysin tai osittain vedessä elävät nisäkkäät ovat karvaisia, kuten merileijonat, hylkeet, majavat, saukot ja jääkarhu. Lisäksi Moore sanoo, että olemassa olevien nisäkäslajien evoluutiohistoriassa vesielämään sopeutuminen on tapahtunut 31 kertaa, joista korkeintaan kolmessa tapauksessa se on johtanut karvattomuuteen (valaat, sireenieläimet ja virtahevot). Toisaalta vesiapinateoria ei perustu siihen, että kaikki vedessä elävät nisäkkäät olisivat karvattomia, vaan siihen, että lähes kaikki karvattomat nisäkkäät ovat vesieläimiä (poikkeuksena kaljurotta, joka elää koko elämänsä maanalaisisa tunneleissa).


title: Vesiapinahypoteesi

text: Yleisimmin esitetyn käsityksen mukaan ihmisen karvattomuus johtuu karvattomuuden tuottamasta paremmasta hikoilukyvystä, joka on ollut avuksi juosten tapahtuvassa saaliseläinten takaa-ajossa kuivalla maalla trooppisessa ilmastossa.


title: Vesiapinahypoteesi

text: Vesiapinahypoteesia on kritisoitu siitä, että se olettaa evoluutioprosessin seurauksena syntyneiden piirteiden, kuten karvattomuuden, olevan aina eliön selviytymisen kannalta hyödyllisiä. Kriitikot ovat huomauttaneet, että seksuaalivalinta voi johtaa sellaisten piirteiden kehittymiseen, jotka ovat eliön selviytymiselle haitallisia, joten karvattomuus voisi olla seurausta seksuaalivalinnasta (samaan tapaan kuin riikinkukkokoiraiden pyrstö).


title: GIJS Groningen

text: GIJS Groningen on alankomaalainen jääkiekkoseura Groningenista, joka pelaa maan pääsarjassa Eredivisiessä.


title: GIJS Groningen

text: Seura on perustettu 23. joulukuuta 1969 nimellä Groningen IJshockey Stichting (GIJS).


title: Hoek Dragons

text: Hoek Dragons on alankomaalainen jääkiekkoseura Utrechtistä. Seura pelaa maan pääsarjassa Eredivisiessä.


title: Nijmegen Devils

text: Nijmegen Devils on vuonna 2007 perustettu alankomaalainen jääkiekkoseura Nijmegenistä. Joukkue pelaa maan pääsarjassa Eredivisiessä.


title: Nijmegen Devils

text: Kotisivut


title: Bronco Billy Anderson

text: Bronco Billy Anderson (21. maaliskuuta 1880 – 20. tammikuuta 1971) oli yhdysvaltalainen näyttelijä, käsikirjoittaja, ohjaaja ja tuottaja. Hän oli parhaiten tunnettu rooleistaan lännenelokuvissa.


title: Bronco Billy Anderson

text: Anderson syntyi nimellä Max Aronson Little Rockissa, Arkansasissa. Hän oli Henry ja Esther Aronsonin kuudes lapsi, joiden alkuperä oli New Yorkissa. Hänen nuorempi siskonsa Leona Anderson, saavutti menestystä 1950-luvulla laulajana, kenen erikoisalana oli humoristiset laulut.


title: Bronco Billy Anderson

text: Anderson, joka oli juutalainen, asui Pine Bluffissa kahdeksaan ikävuoteen saakka. Hän asui Saint Louisissa seuraavat 10 vuotta, kunnes hän muutti New Yorkiin. Hän oli valokuvaajan mallina ja sanomalehden myyjänä, ennen kuin hän esiintyi teatterissa. Hän aloitti vaudevillella, kunnes hän myöhemmin työskenteli Edwin S. Porterin kanssa ohjaajana ja satunnaisena käsikirjoittajan kollegana.


title: Bronco Billy Anderson

text: Porterin ensimmäisessä elokuvassa "Suuri junaryöstö", Anderson esitti kolmea roolia.


title: Bronco Billy Anderson

text: Hänellä on myös tähti Hollywood Walk of Famella.


title: Deregulaatio

text: Deregulaatio tarkoittaa sääntelyn vähentämistä, yleensä taloudellisen sääntelyn vähentämistä eli markkinatalouden vapauden lisäämistä.


title: Deregulaatio

text: Deregulaatiota on siis esimerkiksi hintasääntelystä luopuminen (ihmiset saavat jatkossa ostaa ja myydä vapaasti keskenään sopimillaan hinnoilla), ammatinharjoittamisen esteiden poistaminen, yritystukiaisten lakkauttaminen tai tuonnin rajoitusten poistaminen (nyt EU:n alueelle tuotavista tavaroista peritään tullimaksuja).


title: Probell

text: Ongelmaperustaisen oppimisen seura ProBell ry oli yhdistys (2007-2018), jonka tarkoituksena oli edistää ongelmaperustaisen oppimisen tutkimusta, kehittämistä ja pedagogista soveltamista koulutuksen ja työelämän konteksteissa.


title: Probell

text: ProBell ry osallistui kansainväliseen ja kansalliseen oppimista käsittelevään julkiseen keskusteluun, järjesti voittoa tavoittelematta kansallisia ja kansainvälisiä seminaareja ja konferensseja, harjoitti tiedotus- ja julkaisutoimintaa sekä teki yhteistyötä vastaavien kansallisten ja kansainvälisten yhdistysten kanssa.


title: Probell

text: Probell ry:n näkyvin toimintamuoto on vuosittain järjestettävä ongelmaperustaisen oppimisen konferenssi.


title: Probell

text: Yhdistys jatkoi vuosina 2000–2007 toimineen Tampereen yliopistossa toimineen ProBell-tutkimusryhmän toimintaa. Tutkimusryhmän tieteellisenä johtajana toimi edesmennyt professori Anna Raija Nummenmaa ja se sai rahoitusta Suomen Akatemialta.


title: Sääntely

text: Sääntely tarkoittaa taloudellisen toiminnan yhteydessä taloudellista sääntelyä eli markkinoiden sääntelyä. Ääripäissä vapaa markkinatalous on täysin sääntelemätön, kun taas kokonaan sääntelemällä ohjattua järjestelmää kutsutaan suunnitelmataloudeksi.


title: Sääntely

text: Oikeuspoliittisen tutkimuslaitoksen tutkimuksen mukaan "yhä useampia ilmiöitä säädellään yhä tarkemmin", mikä kiihdyttää yhteiskunnan oikeudellistumista. Hallituksen lakiesitysten pituuskin on venynyt 4 sivusta keskimäärin 22 sivuun.


title: Sääntely

text: 74 % suomalaisista on sitä mieltä, että Suomessa on liikaa "toimintaa rajoittavia säädöksiä, määräyksiä ja ohjeita", 3 % että liian vähän. Ongelmallisimpana pidettiin elinkeinojen harjoittamiseen (luvat) sekä rakentamiseen ja remontointiin kohdistuvia rajoituksia.


title: Vihermarakatti

text: Vihermarakatti eli tantalusmarakatti eli vervetti ("Chlorocebus aethiops") on vihermarakatteihin kuuluva nisäkäslaji.


title: Vihermarakatti

text: Vihermarakatti on 40-60 cm pitkä ja painaa noin 7 kg, ja sen häntä on 50-87 cm pitkä.


title: Vihermarakatti

text: Lajia tavataan trooppisessa Afrikassa.


title: Vihermarakatti

text: Vihermarakatti syö hedelmiä, siemeniä ja kukkia. Se myös ryöstää usein ruokaa pelloilta ja puutarhoista. Se saa tarpeeksi vettä ravinnostaan, joten se juo vain harvoin.


title: Vihermarakatti

text: Kantoaika kestää 7 kuukautta, ja naaras saa tavallisesti yhden poikasen. Poikaset pitävät kiinni emonsa mahapuolen turkista.


title: Lännenkurho

text: Lännenkurho eli ketokurho ("Carlina vulgaris") on piikkinen, Suomessa uhanalainen ja rauhoitettu kasvi.


title: Lännenkurho

text: Lännenkurho on tanakka ja kasvaa 10–30 cm pitkäksi. Kasvin ruusukelehdet ovat maanmyötäisiä. Varsilehdet ovat ruusukelehtiä selkeästi lyhyempiä. Kaikkien lehtien lapa on paksu, puikea, tavallisesti kalju ja isohampainen. Lehtien hampaissa on ainakin kaksi vahvaa piikkiä. Lännenkurhon kukat ovat kellertäviä. Se kukkii heinä-elokuussa. Läheiseen sukulaislajiinsa idänkurhoon verrattuna lännenkurho on vankempi, matalampi ja piikkisempi.


title: Lännenkurho

text: Lännenkurhon levinneisyysalue ulottuu Länsi-Euroopasta Kaukasukselle ja Keski-Itään. Pohjoismaissa lännenkurhoa tavataan Norjassa, Tanskassa sekä yleisenä Ruotsissa erityisesti Gotlannissa ja Öölannissa. Se on yleinen myös Länsi-Viron saarilla. Suomessa laji oli aikaisemmin yleinen Ahvenanmaalla sekä paikoin lounaissaaristossa. Nykyisin lajin esiintymiä tunnetaan vain Ahvenanmaalta, missä se on harvinaistunut laiduntamisen vähentymisen myötä.


title: Lännenkurho

text: Lännenkurho esiintyy tyypillisesti kivisillä luonnonlaitumilla ja merenrannoilla. Nykyään lajia tavataan yhä useammin myös tienvarsilta.


title: Siperiankärppä

text: Siperiankärppä eli kolinski ("Mustela sibirica") on näätäeläimiin ("Mustelidae") kuuluva laji.


title: Siperiankärppä

text: Koiraan pituus on 28–39 senttimetriä, häntä 15–21 senttimetriä ja paino 650–820 grammaa. Naaraan vastaavat mitat ovat 25–30 senttimetriä, 13–16 senttimetriä ja 360–430 grammaa. Siperiankärppä asuu taigametsissä Venäjän Euroopan puoleisesta päästä aina Itä-Siperiaan, Koreaan, Kiinaan, Taiwaniin ja Japaniin saakka. Siperiankärpän ravintoon kuuluvat pikkujyrsijät, haaskat ja erilaiset kasvinosat. Keväällä syntyvässä pesueessa on 3-10 jälkeläistä.


title: Jussi-palkinnot 2008

text: Jussi-palkinnot 2008 jaettiin 3. helmikuuta 2008 entisessä Studio 51 -yökerhossa järjestetyssä jakotilaisuudessa vuoden 2007 elokuville. Tilaisuuden televisiointi keräsi 420 000 katsojaa.


title: Runoja kontrollihuoneesta

text: Runoja kontrollihuoneesta on suomalaisen rap-artisti Seppo Lampelan "Steen1" -nimellä julkaistu kolmas studioalbumi. Albumi julkaistiin 25. maaliskuuta 2009 ja sen julkaisi Monsp Records.


title: Runoja kontrollihuoneesta

text: Albumin kansi on samankaltainen, kuin DJPP:n "" -albumin, sillä senkin kannessa eiintyy DJPP:n lisäksi muitakin suomiräppäreitä. Tämän albumin kannessa artistit vasemmalta oikealle ovat: Pyhimys, Rohtori Laine, Notkea Rotta, Tande, Jontti, Steen1, Aztra, Laineen Kasperi ja Asa. Albumin kansi on kuvattu Tukholman Peppi Pitkätossu -maassa Junibackenissa.


title: Runoja kontrollihuoneesta

text:
Skit 3 on 18 sekunnin pätkä Laineen Kasperin "Pelkoa & inhoa" -kappaleesta, joka on Laineen vuonna 2010 julkaistulla "Olet tässä / Du är här / You are here" -albumilla. Kappale "Puuhamaa" on ilmaisladattavana Redrum-187 -sivustolla.Albumin kappaleista noin puolet ovat skittejä. Skiteillä kuullaan joitakin suomiräppäreiä. Muun muassa Notkea Rotta, Laineen Kasperi, Sauruksen
Kesken ja Steen1:sen oma yhtye Spürma. Myös Kari Hietalahdella on oma skit. Albumin Introssa taas kuullaan Lorenz Backmania. Lisäksi kappaleen loputtua sen perässä saattaa olla jokin toinen lyhyempi kappale tai skit. Näin on esimerkiksi kappaleissa: "Kaapissa on natsi" ja "Kelaa". Kappaleesta "Puuhamaa" on julkaistu myös musiikkivideo. Myös kappaleesta "Sananvapauden väärinkäyttäjät" tullaan julkaisemaan musiikkivideo.


title: Wrath

text: Wrath on metalliyhtye Lamb of Godin viides albumi. Se sisältää raskaampia ja yksinkertaisempia riffejä kuin edeltäjänsä "Sacrament" ja "Ashes Of The Wake". Albumilla on 11 kappaletta ja sen erikoispainoksella 14 kappaletta. "Wrath" nauhoitettiin vuoden 2008 syksyllä. "Set to Fail"-kappaleesta on tehty musiikkivideo.


title: Wrath

text: Kaikki kappaleet säveltänyt ja sovittanut Lamb of God.


title: Wrath

text: UK:n ja Japanin bonusraidat


title: Sheriffin tytär

text: Sheriffin tytär () on Richard Salen ohjaama yhdysvaltalainen komediallinen lännenelokuva vuodelta 1950. Sen pääosia esittävät Dan Dailey, Anne Baxter, Rory Calhoun ja Walter Brennan. Sivuosissa ovat muiden muassa Charles Kemper ja Connie Gilchrist sekä hiukan myöhemmin kuuluisuuteen noussut Marilyn Monroe. Käsikirjoituksen laativat Richard Sale ja Mary Loos.


title: Sheriffin tytär

text: "Sheriffin tytär" on värillinen Technicolor-elokuvausmenetelmällä tehty elokuva ja pituudeltaan 90 minuuttia. Sen tuotti 20th Century Fox. Yhdysvalloissa "Sheriffin tytär" sai ensi-iltansa Denverissä 18. huhtikuuta 1950 ja New Yorkissa 19. toukokuuta 1950. Suomessa elokuva ilmestyi teattereihin 10. elokuuta 1951.


title: Sheriffin tytär

text: "Sheriffin tytär" oli ehdokkaana yhden WGA-palkinnon saajaksi vuonna 1951.


title: Sheriffin tytär

text: "Sheriffin tytär" sijoittuu 1800-luvun villiin länteen. Vuonna 1876 Dawson haluaa estää junaa pääsemästä ajoissa Coloradon Tomahawkiin, jotta se ei voisi kilpailla hänen postivaunulinjansa kanssa. Kit Dodge nuorempi (Anne Baxter), jonka täytyy saada juna sen päämäärään, pakottaa Johnnyn (Dan Dailey) mukaan. Junassa matkustavat myös Madame Adelaiden (Connie Gilchrist) revyytytöt, mukaan lukien Marilyn Monroe Clarana.


title: Raimo Stenberg

text: Raimo E. O. Stenberg (s. 3. elokuuta 1938), on markkinointijohtaja ja kirjailija. Stenberg on julkaissut useita teoksia, jotka käsittelevät ihmisen olemassaoloon liittyviä kysymyksiä.


title: Raimo Stenberg

text:
Stenberg on toiminut pitkään muun muassa rotaryjärjestössä.
Vapaamuurarifilosofia on tärkeä Raimo Stenbergin työskentelyn kohde. Joidenkin Suomen Suurloosia edustavien vapaamuurarien kanssa hän on kohdannut voimakkaita eriäviä mielipiteitä.


title: Mauritiuksen lippu

text: Mauritiuksen lippu on Mauritiuksen tunnus vaakunan, moton ja kansallislaulun ohella. Se otettiin virallisesti käyttöön 12. maaliskuuta 1968. Lippu on jaettu vaakasuunnassa neljään yhtä suureen raitaan. Lipun värit symboloivat itsenäisyyden vuoksi vuodatettua verta (punainen), Intian valtamerta (sininen), itsenäisyyttä (keltainen) ja maan kasvillisuutta (vihreä).


title: Mauritiuksen lippu

text: Mauritiuksen lippu on virallisesti maan kansallis-, valtio- ja sotalippu. Lisäksi käytössä ovat erilliset kauppalippu ja merellä käytettävä valtiolippu, joiden esikuvina ovat olleet Ison-Britannian vastaavat liput, sekä rannikkovartioston lippu ja presidentin lippu.


title: Mauritiuksen lippu

text: Rodriguesin saarella on vuodesta 2002 lähtien ollut laaja itsehallinto. Saarella on oma lippu, joka perustuu saaren vaakunaan.


title: Syöpäjärjestöt

text: Syöpäjärjestöt on Suomen suurimpiin kuuluva kansanterveysjärjestö, joka koostuu Suomen Syöpäyhdistyksestä ja sen 17 jäsenjärjestöstä, Syöpäsäätiöstä, Syöpätautien tutkimussäätiöstä ja tilastollista tutkimustyötä tekevästä Suomen Syöpärekisteristä sekä sen yhteydessä toimivasta Joukkotarkastusrekisteristä. Syöpäjärjestöt on markkinointinimi, joka kuvaa tätä kokonaisuutta. Varsinainen järjestötoimija on Suomen Syöpäyhdistys, johon kuuluu 12 maakunnallista ja viisi valtakunnallista potilasjärjestöä. Yksi tehtävä onkin vahvistaa potilaan asemaa yhteiskunnassa. Jäsenjärjestöjensä kautta Suomen Syöpäyhdistykseen ja Syöpäjärjestöihin kuuluu 130 000 jäsentä Ahvenanmaalta Utsjoelle. Suomen Syöpäyhdistys ylläpitää Suomen Syöpärekisteriä, joka toimii tutkimuslaitoksena sekä pitää yllä tietokantaa virallisista syöpätilastoista.


title: Syöpäjärjestöt

text: Syöpäjärjestöjen yhteydessä toimii kolme saattohoitokotia. Suomen Syöpäyhdistys omistaa yhden laboratorion ja jäsenjärjestöillä on myös terveydenhuollon palveluita, kuten neuvonta-asemia ja laboratorio.


title: Syöpäjärjestöt

text: Syöpäjärjestöjen pääsihteeri on lääketieteen tohtori, dosentti Sakari Karjalainen.


title: Syöpäjärjestöt

text: Keskustoimisto sijaitsee Helsingissä Unioninkadulla ja siellä on töissä vajaa 70 ihmistä. Suomen Syöpäyhdistys on jäsen Pohjoismaisessa syöpäunionissa (NCU), Euroopan syöpäjärjestöissä (ECL) sekä Maailman syöpäunionissa (UICC).


title: Syöpäjärjestöt

text: Suomen Syöpäyhdistys on perustettu 1936. Syöpäsäätiön perustamisvuosi on 1948. Ensimmäiset maakunnalliset yhdistykset syntyivät 1950-luvulla ja potilasyhdistykset 1970-luvulla. Suomen Syöpärekisteri täytti 60 vuotta 2012.


title: Syöpäjärjestöt

text: Suomen Syöpäyhdistys julkaisee Syöpä- Cancer- aikakauslehteä, joka ilmestyy neljä kertaa vuodessa suomeksi ja ruotsinkielisenä liitteenä. Syöpäjärjestöjen aikakauslehden tarkastettu levikki 2014 oli 112 205.